text:
15 KAQ YACHACHIKUY
Kuyapayakuq kaymanta
ACHKA runakunam runamasinkuta mana kuyankuchu paykuna hina mana kasqankurayku, huk rimayniyuq kasqankurayku utaq allintaqa mana riqsisqankurayku. Qampas, ¿chayna runakunata rikurqanki?...
¿Allinchu kanman chaykunarayku runamasinchikmanta mana allinta rimay?... Manam. Chayna kaspanchikqa manam kuyapayakuq kasqanchiktachu qawachichkachwan.
¿Riqsinkichu pipas mana qam hina rikchayniyuq utaq rimayniyuq runata?... Ichapas wakinqa mana qam hinachu kanku unqusqankurayku utaq ima sasachakuywanpas kasqankurayku. ¿Kuyapayakuqchu kanki paykunawan?...
Wakin runakunaqa mana kuyapayakuqmi kanku. Chaymi Jesusta qatipakuspaqa huk rikchayniyuq utaq huk rimayniyuq runakunataqa kuyapayananchik. Chayna kuyapayakuymantam Jesusqa judio runawan rimasqanpi huk willakuywan yachachirqa.
Jesusmanmi runamasinta mana kuyapayaq judio runa asuykuspan nirqa: “¿Imatataq ruwanay wiñay kawsayta chaskinaypaq?”, nispa. Hinaptinmi Jesusqa chay runaqa castallanta kuyaq kasqanta yachaspan nirqa: ‘¿Ima nichkantaq Moisespa leynin qillqakunapi?’, nispa.
Chay runañataqmi nirqa: ‘Jehova Diosnikitam kuyanayki tukuy sunquykiwan hinaspa runamasikitapas kikikita hina’, nispa. Jesusñataqmi nirqa: ‘Allintam nirunki. Chaynaqa, hinallayá chayta ruway wiñay kawsayta haypanaykipaq’, nispa.
Ichaqa manam chay judio runaqa pay hina mana kaq runakunataqa kuyapayaqchu. Chaymi Jesusta tapurqa: ‘¿Pitaq runamasiyqa?’ nispan. Ichapas chaynataqa tapurqa “runamasikiqa riqsisqallaykim” utaq “qam hina rikchayniyuq runakunam” nispa Jesus niykunanta munaspan. Jesusñataqmi Samaria llaqtayuq runamanta willakuyta qallaykurqa.
Huk judio runam Jerusalenmanta Jerico llaqtaman richkarqa, hinaptinmi suwakunawan tuparuptin pachanta llatanaruspanku llapa imanta qichururqaku. Hinaspam maqaparuspanku wañunayachkaqtaña saqirurqaku.
Chay qipallamanmi huk sacerdote chayninta richkaspan chay wañunayachkaq runata rikururqa. ¿Imatataq qamqa chay runata tariruspaykiqa ruwawaq karqa?... Chay sacerdoteqa mana yanapaykuspanmi huk lawninta pasakurqa.
Qipallanmanmi Jerusalenpi Diospa wasinpi serviq Leviy casta runapas rikuriramurqa. Payqa, ¿yaqachu chay runata yanapaykurqa?... Manam. Paypas chay sacerdote runa hinam huk lawninta pasakurqa.
Chaymantañataqmi Samaria llaqtayuq huk runa rikuriramurqa. ¿Qawachkanki ñanninta hamuchkaqta?... Paypas rikururqam wañunayanankama maqapasqa judio runataqa. Chay tiempopi Samaria llaqtayuq runakunaqa manam judio runakunawanqa apanakuqkuchu (Juan 4:9). Hinaptinqa, ¿yaqachu paypas wakin runakuna hina qawariykuspallan pasakunman karqa, icha “manam yanapasaqchu, paypas manam ñuqataqa yanapawanmanchu”, nispachu ninman karqa?
Manam, aswanqa rikuruspanmi anchata llakipayarikurqa. Hinaspanmi chayna saqiruyta mana munaspan sillakusqan asnochanmanta uraykuspa asuykurqa. Hinaspam aceitewan chaynataq vinowan heridankunata hampispa latapakunawan wankuykurqa.
Chaymantapas uywanman sillaykachispanmi samapakuna wasiman aparqa. Chaypim huk cuartota arriendaspan tukuyta ruwaspa yanaparqa.
Chaynata willakuyta tukuruspanmi Jesusqa tapuqnin judio runata nirqa: ‘¿Mayqintaq kay kimsan runakunamanta chay runapa runamasin karqa?’, nispa. Qampaqqa, ¿pitaq kanman? ¿Sacerdote runachu, Leviy casta runachu icha Samaria llaqtayuq runachu?...
Chay tapukuq runaqa nirqa: “Llakipayaqnin kaqmi”, nispam. Chaymi Jesus nirqa: ‘Chaynaqa qampas chaytayá ruway’, nispa (Lucas 10:25-37).
Sumaqmi kay willakuyqa ¿aw? Ancha allintam yachachiwanchik pim runamasinchik kasqanmanta. Chaynaqa, runamasinchikqa manam riqsisqanchik runakunallachu, ñuqanchik hina kaqkunallachu nitaq rimaynichik rimaqkunallachu. Aswanqa llapallan runakunam kanku. Chaymi Jesuspa nisqanpi hina llapallanwan kuyanakunanchik.
Chaynam Jehova Diospas. Bibliam nin: ‘Diosqa intitapas qispichimun hinaspa paratapas parachimun allin hinaspa mana allin runakunapaqmi’, nispa. Chaymi ñuqanchikpas Dios hina llapallan runakunata kuyananchik (Mateo 5:44-48).
Hinaptinqa, pitapas urmaruqta qawaspaykiqa, ¿imatam ruwanayki?... ¿Huk rikchayniyuq utaq huk rimayniyuq kaptinqa? Chayna kaptinpas yanapaykunaykim. Sapallayki mana atispañataqmi pi yuyayniyuqmanpas willaykuwaq. Chayta ruwaspaqa Samaria llaqtayuq runa hinam runamasikita kuyapayachkanki.
Jesusqa munan piña mayña runamasinchik kaptinpas llapanta kuyapayaspa yanapananchiktam. Chayraykum Samaria llaqtayuq runamanta willawarqanchik.
Runamasinchik kuyanamanta astawan yachanapaq qawasun Proverbios 19:22 hinaspa Hechos 10:34, 35; 17:26.


c: text/html

text:
CAPÍTULO 6
Huañuptíysh, ¿imát sucedeáysh?
1-3. a) Persunas, ¿ima tapunas huañuymanta ’ruacuncu? b) ¿Imaina huaquin religiones contestancu?
BIBLIA niáysh suj punchau «huáñuy mana astaan cancka» (Revelación [Apocalipsis] 21:4). Capitulopi 5, aprenderáysh Jishu huañora cáusay únay unáypaj apináyshpaj. Pero persunas huañus seguincu (Eclesiastés 9:5). Chayraycu tapunacúysh: «Huañuptíysh, ¿imát sucedeáysh?».
2 Respuesta cá tapunamanta astaan interesaáysh suj persuna munasckayshta huañuptin. Tapunacúysh: «¿Maypi tían? ¿Usus purinchu? ¿Nockayshta ckaahuáysh? ¿Yanapaayshta atin? ¿Cutis cáusaj ’rin?».
3 Religiones cá tapunasta mana quiquin contestancu. Huaquin yachachincu alli caspá, cieluman ’rej ’rin y mana alli caspá ninapi láuraj ’rin. Huaquin nincu áicap pillapas huañun, suj espiritu ’ruacun y causan familiaresninuan ima na huañusckas tiancu. Y sujcuna nincu huañuptin y jusgascka cas cutis huachachiscka cancka mana quiquin cuerpoan, suj persona ina o suj uyua ina o suj plantita ina.
4. Yacka túcuy religiones, ¿imát yachachincu huañuymanta?
4 Religiones huañuymanta mana quiquinta yachachincu. Pero, yacka túcuy yachachincu suj persona huañuptin, suj parte paymanta causascka cutin. Chá, ¿ciertu can?
HUAÑUPTÍYSH, ¿IMÁT SUCEDEÁYSH?
5, 6. Huañuptíysh, ¿imát sucedeáysh?
5 Jehová yachan imát sucedeáysh áicap huañúysh, pay Bibliapi niáysh suj persuna huañuptin, causaynin puchucan. Áicap pillapas huañun, sentimientusnin, yuyayninpas huañuncu. Mana apíysh suj espiritu suj lugarpi causascka seguichun *. Áicap huañúysh mana ckaayta, ni uyariyta, ni pensayta atíysh.
6 Rey Salomón escribera: «huañusckas, mana imátap yachancu». Huañusckas mana munayta ni chejniyta atincu, «mana tían ni llámcay ni planes ni unánchay ni yáchay sepulturapi» (Eclesiastés 9:5, 6, 10 léey). Y Salmopi 146:4 Biblia niáysh áicap pillapas huañun, «pensamientusnin» huañuncu.
JISHU, ¿IMÁT NERA HUAÑUYMANTA?
7. Jishu, ¿imát nera huañuymanta?
7 Áicap alli yanasun huañora, Jishu discipulusninta nipucora: «Yanasuycu Lásaru puñus tían». Jishu, ¿ninaara Lasaru descansashcan? Mana. Chayraycu chaymantá Jishu nera: «Lasaru huañora» (Juan 11: 11-14). Chayna Jishu huañuyta sinchít puñuyuan comparara. Mana nera Lásaru cielopi mamanuan o tatanuan tían picunas na huañorancu. Pay mana nera Lásaru suj ninapi laurashcan o cutis huachachiscka canman suj persuna ina o suj uyua ina o suj plantita ina. Mana, cara imainásh Lásaru sinchít puñushcanman. Sujcuna testus Bibliamanta nincu huáñuy sinchít puñuyta can. Biblia nin áicap Esteban huanchiscka cara «huañuypi puñuscka cutera» (Hechos 7:60). Apóstol Pablupas escribera huaquin cristianus «huañuypi na puñusa carancu» (1 Corintios 15:6).
8. ¿Imaina yacháysh Tata Yaya humanusta mana ’ruara huañunancunápaj?
8 Tata Yaya Adanta y Evát, ¿huañunancunápaj ’ruacora? ¡Mana! Jehová ’ruacora únay unáypaj cusisckas causanancunápaj mana onckos. Áicap Jehová humanusta ’ruara paycúnap sonckoncupi churapucora desiayta únay unáypaj causayta (Eclesiastés 3:11). Tatasnincu mana munancu huaasnincuna viejoyanancunata y huañunancunata y Jehovapas mana chayta nockáyshpaj munan. Tata Yaya ’ruaaráysh únay unáypaj causanáyshpaj, chaypachá, ¿imajchus huañúysh?
¿IMAJCHUS HUAÑÚYSH?
9. ¿Imajchus Jehová Adanta y Evát mañapucusckanta justu cara?
9 Jardin Edenpi, Jehová Adanta nipora: «Túcuy layas tackospa frutusninta ima jardinpi tiancu micuyta atinqui sajsascka cutinayquicama. Pero tacko yachaymanta alli casckanta y mana alli casckanmanta, chaymanta mana micunayqui tían, imaraycu chá punchaupi chaymanta micuspá, dejuru huáñoj ’rinqui» (Génesis 2:9, 16, 17). Chá mandatu casucúypaj mana difícil cara y Jehová autoridar apera Adanta y Evát nipucúypaj alli casckanta y mana alli casckanta. Jehovát casucuspá ckaáchej ’rerancu Jehóvap autoridarninta respetasckancunata. Ckaáchej ’rerancupas agradecesckas tiasckancunata túcuy ckopucusckanmanta.
10, 11. a) Súpay, ¿imát ’ruara Adanta y Evát engañacúypaj? b) ¿Imajchus Adán y Eva mana niyta aterancu chayta mana yacharancu?
10 Adán y Eva ancha nanacherancu Jehovát mana casucus. Súpay Evát nipora: «¿Ciertuchu can Tata Yaya nera, ckamcuna mana micunayquísh tían jardinpa túcuy tackosninmanta?» Eva contestapora: «Tackospa frutusninmanta ima jardinpi tiancu micuyta atiycu. Pero frutu tackomanta ima jardinpa chaupinpi tían, Tata Yaya nera: ‹Caymanta ama micunayquísh tían, mana, mana chamcanayquísh tían mana huañunayquíshpaj›» (Génesis 3:1-3).
11 Chaypachá, Súpay nera: «Dejuro, mana huáñoj ’rinquísh. Imaraycu Tata Yaya yachan ima chá punchaullapi chá tackomanta micuptiyquísh, ñahuisniyquísh quicharícoj ’rincu y Tata Yaya ina caj ’rinquísh, ’rejsis alli casckanta y mana alli casckanta» (Génesis 3:4-6). Súpay munara Eva pensananta paylla ajllayta atinman alli casckanta y mana alli casckanta. Llullaporapas nis Tata Yayá ina caj ’risckanta mana casucuspá. Súpay Evát nipora mana huáñoj ’risckanta, chayraycu Eva frutumanta micora y chaymantá ckosantapas ckora. Adán y Eva yacharancu frutumanta mana micunancu tiara imaina Jehová nipucusa cara. Paycuna unancharancu Tata Yaya ordenapucusckanta y mana difícil casucúypaj cara, y áicap micorancu ajllarancu mana casucuyta. Ckaacherancupas ima mana respetarancu munácoj Tata Yayancuta. ¡’Ruasckancunaan mana justificación aperancu!
12. ¿Imaina Adán y Eva Jehovát respetút chusaporancu?
12 ¡Adán y Eva Jehovát ancha llaquicherancu mana casucus! Chayta ’ruas Tata Yayát respetút chusaporancu. ¿Imaina senticunquiman si ckam sinchít llamcas huaasniyquita uyuanqui y chaymantá ckampa contrayquipi churacuncu, y ’ruancu túcuy contrariu mañapucusckayquimanta? ¿Manachu sonckoyquita nanachisuncu?
13. Jehová, ¿imát niyta munara áicap nera: «Ashpaman voliacunqui»?
13 Adan y Eva, mana casucus, únay unáypaj causayta chincacherancu. Jehová Adanta nipusa cara: «Ashpa canqui y ashpaman voliacunqui» (Génesis 3:19 léey). Chay niyta munara Adán manáraj ’ruascka cas Ashpa cara mana máypip causara, Ashpaman voliacora (Génesis 2:7). Adán uchallicus chaymantá huañora y nima laupi causascka tían.
14. ¿Imajchus huañúysh?
14 Adán y Eva Tata Yayát casucuspá, cunan punchaucama causasckas tiancuman. Pero áicap mana casucorancu, uchallicorancu, y huañus puchucarancu. Ucha suj sajra ónckoy ina can Adán y Evamanta chasqueráysh. Túcuy uchallícoj huachachiscka cáysh, chayraycu huañúysh (Romanos 5:12). Pero, Tata Yaya ni aicappas munara huañunayshta, Biblia huañuyta suj «enemigu» huajyan (1 Corintios 15:26).
YACHAYTA VERDA HUAÑUYMANTA CKESHPICHIÁYSH
15. ¿Imaina yanapaáysh yachayta verda huañuymanta?
15 Biblia yachachiáysh ciertu casckanta huañuymanta y chá ckeshpichiáysh llullas yachachinasmanta. Biblia yachachiáysh huañusckas mana nanayta o llaquiyta apincu. Paycunaan mana ’rimayta atíysh, y paycuna nockayshuan mana ’rimayta atincu. Huañusckasta mana yanapacuyta atíysh, y paycuna mana yanapaayshta atincu. Mana dañút ’ruaayshta atincu, chayraycu paycunát mana manchacunáysh tían. Pero ashca religiones yachachincu huañusckas suj laupi causasckas seguincu, y nockáysh yanapacuyta atíysh sacerdotesta pagaracus huañusckasraycu oranancunápaj y misa ’ruanancunápaj. Pero áicap verdarta huañuymanta yacháysh, chá llullasuan mana engañachicuyta sackéysh.
16. Ashca religiunes huañusckasmanta, ¿ima llullastas yachachincu?
16 Súpay llulla religiunta utilisan llullaáyshpaj y pensachiáyshpaj huañusckas causasckas tiancu. Por ejemplo, huaquin religiones yachachincu cuerpun huañusckanta, pero persuna suj lugarpi causascka seguin. ¿Religiunniyqui chaytachu yachachisun? o, ¿Biblia huañusckasmanta nisckanta yachachisun? Súpay llullapucus persunastas Jehovamanta caruyachin.
17. ¿Ima llullas yachachinas Jehovát ofendencu?
17 Ashca religiones yachachincu imastis ima Biblia mana yachachin. Por ejemplo, yachachincu persunas mana allis unáypaj ninapi láuraj ’rincu. Chayta yachachis Jehovát ofendencu. ¡Pay ni aicappas sackenman persunas chayna usunancunata! (1 Juan 4:8 léey). ¿Imát pensanquiman pillapas castigan suj huahuitát maquisninta ninapi ’rupachipus? Pensayta atiyshman ancha hereje casckanta. Ckam mana munanquiman ni ’rejsiyta. ¡Súpay chayta munan Jehovamanta pensanayshta!
18. ¿Imajchus huañusckastas mana manchacunáysh tían?
18 Huaquin religiones niáysh persunas huañuptincu espíritus ’ruacuncu. Astaanpas yachachincu espiritusta respetanáysh tían y manchacunáysh tían, atincu ’ruacuyta yanasus atiyníyoj o enemigus. Ashca persunas chayta nipuptincuna creencu. Huañusckastas manchacus chayraycu adoraciunta ckoncu, Jehóvap lugarninpi. Yúyay huañusckas nimátap ’ruayta y sentiyta atincu, chayraycu paycunata mana manchacunáysh tían. Jehová ’ruaaráysh y Tata Yaya verdaderu can, chayraycu payllát adoranáysh tían (Revelación 4:11).
19. ¿Imaina yanapaáysh yachayta verda huañuymanta?
19 Verda huañuymanta yachas, religiunpa llullasninmanta ckeshpisckas cáysh. Y cá verda yanapaáysh yachayta ancha súmaj promesas ámoj pacháyshpaj ima Jehová apin.
20. Ámoj capitulopi, ¿imát aprendesúysh?
20 Unaypachapi, suj Tata Yáyap siervun Job huajyascka, tapora: «Suj ckari huañuspá, ¿cutis causayta atin?» (Job 14:14). Respuesta ima Tata Yaya Bibliapi ckoáysh ashcát cusichiáysh y chá ámoj capitulopi ckaasúysh.
^ párr. 5 Huaquin persunas creencu pillapas huañuptin chaymanta suj anima o espiritu causascka cutin. Ckáay Astaan yacháypaj 17 y 18, paginapi 214 y 215.

robotstxt: allowed

filter: keep


text:
CAPÍTULO 1
Tata Yayát ’rejsiyta atíysh
1, 2. Gente, ¿imát tapunácoj cancu?
HUAAS ashcas tapunas ’ruancu. Tapusckancuta contestapucuyta atíysh, pero sapa ratu tapuncu. ‹¿Ímaj?› Y contestapucuyta munaptíysh, cutis tapuncu: ‹¿Ímaj?›
2 Mana importas mositus o viejos cáysh, túcuy tapunacúysh. Tapúysh imát mícoj ’ríysh, imát ápaj ’ríysh o imát ’rántej ’ríysh. O tapunacuyta causaymanta, o ima sucédej ’rin astaan ñauckeman. Mana taris alli contestacionta cá tapunasmanta, respuestasta mascayta sackéysh.
3. ¿Imajchus ashca persunas pensancu ima mana tariyta atenckancu respuestas tapunasnincuta?
3 ¿Biblia contestan tapunas ima ’ruacúysh? Huaquin personas niyta atincu ari. Pero pensancu Biblia mana fácil can unanchanancunápaj. Nincu maestros, curas o pastores contestayta atincu. Y sujcuna penckacuncu imaraycu mana yachancu imaina contestayta. Ckam, ¿imát pesanqui?
4, 5. ¿Ima tapunas importantesta ’ruácoj canqui? ¿Imajchus respuestasta mascas seguinayqui tían?
4 Cayta atin ima ckam yachayta munanqui respuestas huaquin tapunasmanta, caycuna ina: ¿Imápaj causáysh? Huañúptíysh, ¿imát sucedeáysh? Tata Yaya, ¿ima laya persuna can? Jishu, alli yacháchej, nera: «Mañas seguiychis y chásquej ’rinquísh; mascas seguiychis, y tárej ’rinquísh, huajtas seguiychis y quicharipuconcka» (Mateo 7:7). Ama saycuychu, mascas séguiy alli respuestasta tarinayquicama.
5 Ari, «mascas seguispá» Bibliapi respuestasta tárej ’rinqui (Proverbios 2:1-5). Cá respuestas unanchanayquípaj ancha fácil cancu. Túcuy aprendesckayqui yanapasoncka cunan cusiscka causayta y súmaj suyana ámoj pachápaj apiyta. Contestasúysh suj tapuna ima ashca personasta dudachicora.
TATA YAYA, ¿NOCKAYSHMANTA YUYACUN?
6. ¿Imajchus huaquin persunas pensancu ima Tata Yayát nockayshmanta mana importapun?
6 Ashca persunas pensancu Tata Yaya nockayshmanta mana preocupacun. Creencu si Tata Yayát importapuyshman, cá mundo mana chayna tianman cara. Ckaáysh guerras, yárckay y chéjniy túcuy lauspi. Túcuy personas onckoncu, usuncu y huañuncu. Huaquin tapunacuncu, ‹Si Tata Yayát nockayshmanta importapun, ¿imajchus usuyuan mana puchucan?›
7. (a) ¿Imajchus ashca gente creencu Tata Yaya ancha mana alli can? (b) ¿Imajchus seguros tiayta atíysh ima Tata Yaya mana alli imastis sucedenancuta mana ’ruan?
7 Pastores y sacerdotes huaquin cutis gentét creechincu ima Tata Yaya ancha mana alli can. Áicap mana alli imastis sucedencu, nincu, Tata Yaya chayna cananta munan. Chayta nis Tata Yayát tumpashcancu. Biblia yachachin Tata Yaya mana ’ruan mana alli casckanta. Santiago 1:13 niáysh Tata Yaya ni pipasta mana alli imastisuan tentachin. Nin: «Tentascka tiaspá, ni pipas nichun: ‹Yaya tentachian›. Imaraycu mana alli imastisuan Tata Yaya mana tentascka cayta atin ni pipasta tentaciunpi churan». Chá niyta munan ima Tata Yaya sacken mana alli imastis sucedenancunata, pero ni aicappas mana alli imastis sucedenanta ’ruan (Job 34:10-12 léey). Suj ejemplota ckáaj ’ríysh.
8, 9. ¿Imajchus ususckayshmanta mana alli canman Tata Yayát tumpayta? Suj ejemplu chúray.
8 Pénsay suj mositupi ima tatasninuan causan. Tatan payta ancha munan, yachachera imaina allít decidiyta causayninpi mana usunánpaj. Pero huaan tatanta mana casucus huasinmanta ’rera. Pay mana alli imastis ’ruan y problemas apiyta ckallarera. Ckam, ¿tatanta tumpanquinman huaan ’ruasckanmanta, imaraycu pay huaanta huasinmanta ’rinanta sackera? ¡Mana! (Lucas 15:11-13). Chá tata ina, Tata Yaya sackera persunastas mana casucojcunata mana alli casckanta ’ruanancunata. Mana alli imastis sucedeptin yuyanáysh tían ima Tata Yayát mana tumpayta atíysh. Injusto canman Tata Yayát tumpayta.
9 Tata Yaya alli motivus apin sackéypaj mana alli imastis sucedenancuta. Capitulopi 11 apréndej ’rinqui Biblia nisckanta cá imastismanta. Ckam seguro tiayta atinqui ima Tata Yaya munaáysh y ususckayshmanta payta mana tumpayta atíysh. Paylla mana alli casckanuan puchucayta atin (Isaías 33:2).
10. ¿Imajchus seguros tiayta atíysh ima Tata Yaya túcuy mana alli casckanta sórckoj ’rin?
10 Tata Yaya santo can. Túcuy ’ruasckan puro, justu y alli can (Isaías 6:3). Chayraycu paypi confiayta atíysh. Tata Yaya mana humanus ina can ima ashca cutis mana alli imastis ’ruancu. Pero seguros tiayta atíysh ima túcuy mana alli casckanta sórckoj ’rin. Ni suj alli gobernante allichayta atin túcuy dañu ima persunas ’ruancu. Ni pipas Tata Yaya ina atiyta apin (Salmo 37:9-11 léey).
¿IMAINA TATA YAYA CHURACUN ÁICAP USÚYSH?
11. ¿Imaina Tata Yaya churacun usuptíysh?
11 ¿Imaina Tata Yaya churacun áicap ckaan cá mundupi sucedeshcasckanta? Biblia yachachin ima Tata Yaya mana alli casckanta chejnin (Salmo 37:28). Pay ancha ashcát preocupacun alli tiasckanmanta y mana alli tiasckanmanta. Pay chejnin gente ususckanta. Biblia nin «sonckon llaquicora» áicap ckaara ñaupa munduta unta maldarmanta (Génesis 6:5, 6). Tata Yaya cá punchauspipas quiquin can (Malaquías 3:6). Biblia nin ima Tata Yaya dejuru ckamraycu interesacun (1 Pedro 5:7 léey).
12, 13. (a) ¿Imajchus sujcunasta munáysh y paycunaraycu preocupacúysh? ¿Imaina churacúysh ckaas persunas usuptincuna? (b) ¿Imajchus seguros tiayta atíysh ima Tata Yaya túcuy injusticias y mana alli casckanuan puchúcaj ’rin?
12 Biblia nin ima Tata Yaya pay ina ’ruaaráysh (Génesis 1:26). Cá niyta munan, ima pay ina munáysh, perdonáysh y bondadosos cáysh. Ckam dejuro mana alli churacunqui áicap ckaanqui ima alli persunas usushcancu, ¡Tata Yaya astaan mana alli churacun áicap cayta ckaan! ¿Imaina chayta yacháysh?
13 Biblia yachachiáysh ima Tata Yaya «múnay can» (1 Juan 4:8). Tata Yaya túcuy imastis ’ruasckanta personasta munasckanraycu ’ruan. Tata Yaya munan chayraycu nockayshpas munáysh. Cayta pénsay: Ckam atiyta apispá, ¿ckechunquiman túcuy ima usuchiasckayshta y túcuy mana alli casckanta? Ari, dejuro, imaraycu gentét munanqui. ¿Y Tata Yaya chaytapas ’ruayta atin? Pay atiyta apin y munaáysh, chayraycu túcuy injusticiát ckechoncka y mana alli casckanuan puchúcaj ’rin. ¡Ama dudaychu, sapa suj Tata Yáyap promesasnin ima ckallarinpi cá libromanta ’ricurin, dejuro ’ruácoj ’rin! Pero cá promesaspi confiáypaj, astaan Tata Yayamanta yachanayqui tían.
TATA YAYA MUNAN PAYTA ’REJSINAYQUITA
14. (a) Tata Yáyap sutin, ¿mayckan can? (b) Chá sutimanta, ¿imajchus ’rimanáysh tían?
14 Pipasmanta yanasun cayta munanqui, ¿imát huamajta nipunqui? Sutiyquita. Tata Yaya, ¿suj suti apin? Ashca religiones nincu ima sutin Yaya o Señor can, pero cá mana sutis cancu. Can imaina niyta ima pipas «presidente» o «gobernador» can. Tata Yaya niaráysh paypa sutin Jehová can. Salmo 83:18 [huaquin Bibliaspi 82:19] nin: «Gente yachanánpaj ima ckampa sutiyqui Jehová can, ckamlla astaan atun túcuy Áshpap saanpi canqui». Picunas Bibliát escriberancu Tata Yáyap sutinta ancha ashca cutis churarancu. Jehová munan sutinta ’rejsinayquita y sutinmanta sujcunasta ’rimapucunayquita y orapuptiyqui sutinta niyta. Pay sutinta yachachisun atinayquípaj yanasun ’ruacuyta.
15. Tata Yáyap sutin, Jehová, ¿imát niyta munan?
15 Tata Yáyap sutin, Jehová, mana máyckanp cachun suti can, suj significado apin. Niyta munan ima máyckanp cachun promesa pay ’ruasckanta, chayta ’rúaj ’rin y túcuy pay munasckanta ’ruayta atin. Nimapas arcayta atin. Jehovalla chá sutita apayta atin. *
16, 17. ¿Imát niyta munan (a) «Túcuy atiyníyoj»? (b) «Rey eternidarmanta»? (c) «’Rúaj»?
16 Imaina na leeráysh, Salmo 83:18 Jehovamanta nin: «Ckamlla Atun canqui» y Revelacionpi 15:3 nin: «Obrasniyqui atun y ancha súmaj cancu, oh Tata Yaya Jehová, Túcuy Atiyníyoj. Justus y verdaderos ñanesniyqui cancu, Rey eternidarmanta». ¿Imát niyta munan «Túcuy Atiyníyoj»? Niyta munan ima Jehová astaan atiyníyoj can ima máyckanp cachun persunamanta túcuy universumanta. Y «Rey eternidarmanta» niyta munan na ancha unaymanta causasckanta. Salmo 90:2 nin pay unaymanta can y únay unaymantacama. ¿Manachu cay ancha alli can?
17 Jehovalla tucuyta ’ruara. Revelación 4:11 nin: «Ckam digno canqui, Jehová, Tata Yayáysh, gloriát y honrát y atiyta chasquiyta, imaraycu ckam túcuy imastis ’ruaranqui, voluntarniyquiraycu ’ruasckas carancu y tiancu». Ari, cielupi angelesta y ckollurcunasta y Ashpapi tackospa frutusnimantapas y marpi challuastas, ¡Jehová tucuyta ’ruara!
¿CKAM JEHÓVAP YANASUN CAYTA ATINQUI?
18. ¿Imajchus huaquin persunas pensayta atincuman ni aicappas Tata Yáyap yanasusnin cayta atincuman?
18 Áicap huaquin persunas leencu Jehóvap súmaj cualidaresninmanta sustucuncu y nincu ‹Tata Yaya ancha atiyníyoj can, ancha importante y ancha carupi tían, ¿ímaj nockayshraycu preocupacunman?› Pero, ¿Tata Yaya chayna pensanayshta munan? Mana. Jehová yanasúysh cayta munan. Biblia nin ima «Mana ancha caru sapa suj nockayshmanta tían» (Hechos 17:27). Jehová munan ckam payman ckemicunayquita, y pay nin «ckamcunaman ckemícoj ’rin» (Santiago 4:8).
19. (a) ¿Imaina Tata Yáyap yanasun cayta atinqui? (b) ¿Mayckan cualidar Jehovamanta astaan gustasun?
19 ¿Imaina Tata Yáyap yanasun cayta atinqui? Jishu nera: «Cay niyta munan únay unáypaj causayta, ckamta ’rejsisus seguichuncu, sujlla Yaya verdaderu, y chackaymanta pít ckam cacharanqui, Jesucristót» (Juan 17:3). Astaan apréndey, y chayna Jehovát y Jishút ’réjsej ’rinqui. Chayna cáusay únay unáypaj apiyta atinqui. Por ejemplo, na aprenderáysh «Tata Yaya múnay can» (1 Juan 4:16). Pero astaan súmaj cualidares apin. Biblia niáysh ima Jehová «misericordioso y compasivo» can, «mana chaynalla piñacun y ancha bondadoso can y mana llullan» (Éxodo 34:6). Jehová «Alli y perdonador» can (Salmo 86:5). Tata Yaya paciente y leal can (2 Pedro 3:9; Revelación 15:4). Ckam Bibliát estudiaptiyqui astaan súmaj cualidaresninmanta apréndej ’rinqui.
20-22. (a) ¿Imaina ckaylla Jehovamanta tiayta atíysh mana payta ckaaspá? (b) ¿Imát ’ruanayqui tían pillapas nisuptin sáckey Bibliát estudiayta?
20 ¿Imaina Yanasun cayta atinqui payta mana ckaayta atispá? (Juan 1:18; 4:24; 1 Timoteo 1:17). Bibliapi Jehovamanta leeptiyqui, yáchaj ’rinqui pay can suj persuna cualidares y sentimientusta apisckanta (Salmo 27:4; Romanos 1:20). Astaan Jehovamanta aprendeptiyqui, astaan payta múnaj ’rinqui y astaan ckaylla paymanta tíaj ’rinqui.
21 Ckam unánchaj ’rinqui Jehová Tatáysh casckanta (Mateo 6:9). Pay causayta ckoaráysh, y astaan súmaj causayta apinayshta munan. Suj tata munácoj huaasnínpaj chayta munan (Salmo 36:9). Ari, Biblia nin ckam Jehóvap yanasun cayta atinqui (Santiago 2:23). ¡Caypi pénsay, Jehová, pi túcuy imastis cielopi y Ashpapi ’ruara, yanasun canayquita munan!
22 Huaquin persunas nísoj ’rincu Bibliát ama estudiaychu. Pensayta atincu ima religiunmanta cámbiaj ’rinqui. Ama sackeychu ni pipas arcasuchun Jehóvap yanasun canayquípaj. Pay astaan súmaj yanasu can ima ckam apiyta atinqui.
23, 24. (a) ¿Imajchus debenqui tapunasta ’ruanacus seguiyta? (b) ¿Imát ckáaj ’ríysh ámoj capitulopi?
23 Bibliát estudiaptiyqui, huaquin imastis mana unánchaj ’rinqui. Ama penckacuychu, tápuy o yanapát máñay. Jishu nera huaas ina humildes canáysh tían (Mateo 18:2-4). Huaas ashca tapunas ’ruancu. Tata Yaya munan respuestasta tarinayquita. Bibliát mana apuranacus estúdiay, chayna ckáaj ’rinqui ima aprendesckayqui cierto can (Hechos 17:11 léey).
24 Súmaj can Jehovamanta aprendenayquípaj Bibliát estudias. Ámoj capitulopi, ckáaj ’ríysh, ímaj Biblia mana quiquin sujcuna librus ina can.
^ párr. 15 Bibliayquipi Tata Yáyap sutin, Jehová, mana ’ricuriptencka o sutinmanta astaan yachayta munanqui o imaina sutin nicun, ckáay Astaan yacháypaj 1 paginapi 207.


text:
14 KAQ YACHACHIKUY
Aylluykiwan kusisqa kawsakuy
1, 2. ¿Imatam Jehova Diosqa munan ayllukunapaq?
JEHOVA DIOSMI casarakuytaqa qallarichirqa. Bibliam nin warmita unanchaspan qariman pusasqanmanta. Adanñataqmi anchata kusikuspan warminta nirqa: “Payqa tulluymanta hinaspa aychaymanta kaqmi”, nispa (Genesis 2:22, 23). Chaynaqa, Jehova Diosqa munanmi casarasqa kaqkuna kusisqa kawsakunankuta.
2 Llakikuypaqmi achka runakuna mana kusisqachu ayllunkuwan kawsakunku. Ichaqa bibliapim yanapakuykuna kachkan ayllunkuwan hawkalla hinaspa kusisqa kawsakunankupaq (Lucas 11:28).
¿IMATAM QUSAKUNAQA RUWANANKU?
3, 4. (1) ¿Imaynam allin qusaqa warmichanwan kanan? (2) ¿Imanasqam warmi-qari pampachanakunanku?
3 Bibliapa nisqanman hinam allin qusaqa warmichanta kuyanan hinaspa respetanan (qaway Efesios 5:25-29). Qusaqa warmichantam imaña kaptinpas kuyanan. Chaymantapas mana maqaspanmi sumaqta uywanan.
4 ¿Imatam qusaqa ruwanan warmichan imapipas pantaruptinqa? Bibliam qusakunata nin: “Warmikichiktayá hinalla kuyaychik, amayá qaqchakachariychikchu”, nispa (Colosenses 3:19). Qusakuna, manam qunqanaykichikchu qamkunapas pantaq kasqaykichiktaqa. Jehova Dios pampachasunaykichikta munaspaqa, qamkunapas warmichaykichiktam pampachanaykichik (Mateo 6:12, 14, 15). Warmi-qari pampachanakuspankuqa, kusisqam kawsakunqaku.
5. ¿Imanasqam qusaqa warmichanta respetanan?
5 Jehova Diosqa munanmi qusakuna warmichankuta respetanankuta. Qusaqa warmichantam hawka hinaspa kusisqa kawsananpaq yanapanan. Chayta mana ruwaptinqa, mañakusqantapas Diosqa manam uyarinqachu (1 Pedro 3:7). Jehova Diosqa manam ninchu warmikunamantaqa qarikuna aswan allin kasqantaqa. Diosqa haykam kuyaqninkunatam anchata chaninchan.
6. ¿Ima niytam munachkan warmi-qariqa “huk aychallañam” nispanqa?
6 Warmi-qarimanta rimaspanmi Jesus nirqa: “Manam iskayñachu kanku aswanqa huk aychallañam”, nispa (Mateo 19:6). Casarasqakunaqa manam hukwan-hukwanqa kanankuchu, aswanqa iskayllankum kuyanakunanku (Proverbios 5:15-21; Hebreos 13:4). Sapakamataqmi warmi-qari puñusqankuwanpas kusisqa kananku, manam kikillanpaq munaqqa kanankuchu (1 Corintios 7:3-5). Qusaqa kaytam yuyarinan “manam pipas kikinpa cuerpontaqa chiqninchu, aswanqa mikuchinmi hinaspapas kuyanmi”. Chaynaqa, qusaqa warmichantam kuyanan. Warmikunaqa qusanku chayna kuyakuq kanankutam munanku (Efesios 5:29).
¿IMATAM CASARASQA WARMIKUNAQA RUWANANKU?
7. ¿Imanasqam ayllupiqa qusa nanachikunan?
7 Bibliam nin: “Llapa qaripa umanqa Cristom, warmipa umanñataqmi qari, Cristopa umanñataqmi Dios”, nispa (1 Corintios 11:3). Chaynaqa, qusam ayllunmantaqa nanachikunan paykunata yanapananpaq.
8. ¿Imaynatam casarasqa warmiqa qusanta respetanan?
8 Qusakunaqa llapankum pantaq runakuna kanku. Ichaqa qusankupa imapas tanteasqanpi warmikuna yanapaptinkuqa, allinninkupaqmi kanqa (1 Pedro 3:1-6). Bibliam nin: “Warmiñataqyá qusanta anchata respetachun”, nispa (Efesios 5:33). Diospi qusan mana iñiptinqa, ¿imatam ruwanan? Chayna kaptinpas, anchatam respetanan. Bibliaqa nintaqmi: “Warmikuna, qamkunapas qusaykichiktayá tukuy imapi kasukuychik, chaynapi Diospa palabranta mana kasukuq kachkaspankupas mana rimapayachkasqalla allin kawsasqaykichikta qawaspanku iñikunankupaq. Paykunaqa qamkunapa chuya sunqu hinaspa respetoyuq kasqaykichikta qawaspankum iñikunqaku”, nispa (1 Pedro 3:1, 2). Warmichanpa allin kawsakusqanta qawasqanmi, qusanta yanapanqa iñiyninta respetananpaq hinaspa entiendenanpaqpas.
9. (1) ¿Imatam casarasqa warmiqa ruwanman qusanpa tanteasqan hukman rikchakuptinqa? (2) ¿Ima yanapakuytam casarasqa warmikunapaq tarinchik Tito 2:4, 5 nisqanpi?
9 ¿Imatam casarasqa warmiqa ruwanman qusanpa tanteasqan hukman rikchakuptinqa? Sumaqllatam ninman ima piensasqanta. Sarapa nisqanqa manam Abrahanpa gustonpaqchu karqa. Ichaqa Jehova Diosmi Abrahanta nirqa: ‘Sarapa tukuy nisusqaykita ruway’, nispa (Genesis 21:9-12). Warmikunaqa qusankupa imapas tanteasqankutam ruwananku, ichaqa bibliapa contranpi kaptinqa manam ruwanankuchu (Hechos 5:29; Efesios 5:24). Chaymantapas allin warmikunaqa ayllun uywaypim yanapakunan (qaway Tito 2:4, 5). Chaynapim qusanqa hinaspa warmankunaqa tukuy ima ruwasqanta qawaspanku, astawan kuyanqaku (Proverbios 31:10, 28).
10. ¿Imatam bibliaqa yachachin rakinakuymanta hinaspa divorciakuymanta?
10 Wakin casarasqakunam chaylla rakinakuyta utaq divorciakuyta munanku. Ichaqa bibliam nin: “Warmikunaqa amayá qusankumanta rakikuchunchu. [...] Qusapas manam warmintaqa saqinanchu”, nispa (1 Corintios 7:10, 11). Ichaqa wakinpim casado vidapi llumpay sasachakuykuna kaptin rakikunmanku, ichaqa chayqa manam pukllay hinallachu. * ¿Ima nichwantaq divorciakuymantaqa? Bibliam yachachiwanchik casarasqa kachkaspa mana qusanwan utaq mana warminwan huchapakuruspallanku divorciakuyta atinankumanta (Mateo 19:9).
¿IMATAM TAYTA-MAMAKUNAQA RUWANANKU?
11. ¿Imatam tayta-mamakunaqa ruwananku imamantapas puntataqa?
11 Tayta-mamakuna, warmaykichikwan kuska kanaykichikpaq tiempochakuychik, chaytam warmaykichikkunaqa munanku. Chaymantapas, warmaykichikmanmi imamantapas puntataqa Jehova Diosmanta yachachinaykichik (Deuteronomio 6:4-9).
12. ¿Imatam tayta-mamakunaqa ruwananku warmankuta waqaychanankupaq?
12 Satanaspa munaychakusqan pachapi kawsasqanchikraykum mana allin ruwaykunaqa astawan yapakuchkan. Chayraykum wakin runakunaqa churi-wawakunata abusayta munanmanku. Wakin tayta-mamakunaqa sasachakunkum chaykunamanta warmankuwan rimayta. Ichaqa tayta-mamakunam chay runakunamanta warmankuman willananku hinaspa yachachinanku imata ruwanankupaq. Tayta-mamakuna, warmaykichiktaqa mana allin runakunamantam waqaychanaykichik (1 Pedro 5:8). *
13. ¿Imaynatam tayta-mamakunaqa warmankuta correginanku?
13 Tayta-mamakunam warmankutaqa yachachinanku kasukuq kanankupaq. ¿Imaynatam chayta ruwanmanku? Warmankutaqa correginankum, ichaqa mana llumpayta maqaspallam (Jeremias 30:11). Chaymi piñasqa kaspaykiqa mana correginaykichu. Manachá munankichu nanay simiwan rimaspayki espadawan tuksichkaq hina ñakarichiytaqa (Proverbios 12:18). Sumaqllata yachachiy imanasqa kasukuq kanankupaq (Efesios 6:4; Hebreos 12:9-11; qaway 30 kaq willakuyta).
¿IMATAM CHURI-WAWAKUNAQA RUWANANKU?
14, 15. ¿Imanasqam churi-wawakunaqa tayta-mamankuta kasukunanku?
14 Jesusqa taytan Jehova Diostam haykapipas kasukurqa sasa ruway kaptinpas (Lucas 22:42; Juan 8:28, 29). Jehova Diosqa munanmi churi-wawakunapas tayta-mamankuta kasukunankuta (Efesios 6:1-3).
15 Ichapas sasachakunki tayta-mamaykita kasukunaykipaq. Ichaqa kayta ama qunqaychu: Kasukuq kaspaykiqa Jehova Diosta hinaspa tayta-mamaykitam anchata kusichinki (Proverbios 1:8; 6:20; 23:22-25). *
16. (1) ¿Imatam satanasqa ruwan mana allin ruwaykunaman wichiykunaykipaq? (2) ¿Imanasqam amistadnikikunaqa Jehova Diosta kuyaqkuna kananku?
16 Satanasqa amistadnikikunata hinaspa wakin mozo-sipaskunatam servichikunman imapas mana allinkunata ruwanaykipaq. Satanasqa yachanmi pipas hikutasuptiki chayman wichiykunaykita. Rimarisun Jacobpa churin Dina sutiyuq sipasmanta. Payqa Jehova Diosta mana yupaychaqkunawanmi hukllawakurqa, chayta ruwasqanmi paypaq hinaspa ayllunpaqpas sasachakuykunata apamurqa (Genesis 34:1, 2). Amistadnikikuna Jehova Diosta mana yupaychaspankuqa, mana allinkunata ruwanaykipaqmi kallpanchasunkiman. Chayqa manam allinchu kanman qampaq, aylluykipaq nitaq Jehova Diospaqpas (Proverbios 17:21, 25). Chayraykum amistadnikikunaqa Jehova Diosta kuyaqkuna kananku (1 Corintios 15:33).
ATIWAQMI AYLLUYKIWAN KUSISQA KAWSAKUYTAQA
17. ¿Ima ruwayniyuqmi ayllupi sapakama kanchik?
17 Diospa kamachisqanta ayllunkupi kasukuspankuqa, manam sasachakuypiqa tarikunqakuchu. Chaymi qusa kaspaykiqa warmichaykiwan kuyakuq kanayki. Casada warmi kaspaykiqa qusaykitam respetanayki, imapas tanteasqanpi yanapanayki hinaspa Proverbios 31:10-31 nisqanman hina ruwanayki. Churi-wawayki kaptinqa Jehova Diosta kuyanankupaq yachachiy (Proverbios 22:6). Qusa hinaspa tayta kaspaykiqa aylluykimanta allinta nanachikuy (1 Timoteo 3:4, 5; 5:8). Qamkunapas churi-wawakuna tayta-mamaykichikta kasukuychik (Colosenses 3:20). Manam qunqananchikchu llapanchik pantaq runakuna kasqanchikta, chaymi mana hatun tukuspa pampachanakunanchik. Yachamusqanchikman hinam, Jehova Diosqa sapakamata bibliawan yanapawanchik.
^ par. 10 Astawan yachayta munaspaykiqa qaway ‘Diospa kuyakuyninpiyá takyasunchik’ niq qillqapa 219-221 paginankama, kayqa Jehova Diospa testigonkunapa ruwasqanmi.
^ par. 12 Warmaykita waqaychanaykipaq astawan yachayta munaspaykiqa qaway Jesusmanta yachasun niq qillqapa 32 kaq yachachikuyninta, kayqa Jehova Diospa testigonkunapa ruwasqanmi.
^ par. 15 Diospa kamachisqanpa contranpi tayta-mamakuna kamachiptinkuqa, churi-wawakunaqa manam kasunankuchu (Hechos 5:29).


text:
Gira tu pantalla para ver la web de Autopista
Texto parrafo 1 Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1Texto parrafo 1
Texto parrafo 2 Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2
Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2Texto parrafo 2
Tras más de diez años del lanzamiento de su primer híbrido, Lexus parece dispuesta a ...
Si el nuevo BMW Serie 5 ya ha sorprendido por refinamiento, tecnología y tacto de con...
ALD cumple 25 años consolidada como una de las compañías líderes del sector tanto en ...
Se dice que está en tu mano ahorrar, o en tu pie derecho, pero puedes conseguir que e...
Si el automóvil europeo presume de emplear la tecnología más avanzada, en la localida...
Si eres de los que prefiere llevar a cabo el mantenimiento básico de tu bicicleta te ...


text:
32 yachachiy: Chunka ñak’ariykuna
DIBUJOKUNATA qhawariy. Sapa dibujitu juk ñak’ariyta rikuchiwanchik. Qallarinapaqqa Aarón tuqnunwan Nilo mayuta waqtan, mayup yakunqa yawarman tukurqa. Challwakunaqa wañupurqanku, mayutaq millayta asnarqa.
Chaymanta Jehovaqa mayumanta k’aylankulasta lluqsichimurqa. K’aylankulasqa tukuyniqman yaykurqanku, hornosman, mankasman, wasisman ima. K’aylankulas wañuptinku egipciosqa qulluspi tantaykurqanku, tukuy llaqtataq millayta asnarqa.
Chanta Aaronqa tuqnunwan pampata waqtarqa, ñut’u jallp’ataq juch’uy khuritusman tukurqa, kay khuritusqa phawaq, khaniq ima kanku. Kayqa kimsa kaq ñak’ariy karqa.
Chaymanta qhipan ñak’ariykunaqa egipciosllataña ñak’arichirqa. Tawa kaq ñak’arichiyqa khanikuq ch’uspis karqanku. Egipciospa wasinkuman junt’aykurqanku. Phichqa kaq ñak’ariytaq uywakunata unquchispa wañuchirqa. Egipciospa wakasnin, ovejasnin, cabrasnin ima wañurqanku.
Chaymanta Moisés Aaronwan makinkuwan uchphata pataman qhallirqanku, uchphataq uywasman runasman chayaytawan, sarnaykuchirqa. Kayqa 6 kaq ñak’ariy karqa.
Chaymanta Moisesqa makinta janaqpachaman uqharirqa. Jehovataq qhururun nispa jatuchaq granizota parachimurqa. Mana jayk’aq Egiptopi chayjinata granizamurqachu.
Pusaq ñak’ariyqa langostas karqa. Mana jayk’aq chay chhika langosta karqachu, granizomanta tukuy puchusqanta paykuna mikhukapurqanku.
Jisq’un ñak’ariyqa laqhayay karqa. Egiptoqa 3 p’unchayta laqhayaykurqa, israelitakunataq inti k’anchaywan kakurqanku.
Tukuchanapaq Diosqa llaqtanta nirqa, juk chivitup chayri juk corderitup yawarninwan, punkup k’aspisninta ch’aqchunankuta. Jinamanta Diospa angelnin Egiptoman riptin, punkupi yawarta rikuspa mana pitapis wañuchinanchu karqa, mana wasip punkunpi yawarta rikuspataq kuraq churita, kuraq uñata ima wañuchinan karqa. Chayqa 10 kaq ñak’ariy karqa.
Faraonqa kay ñak’ariywanraq, israelitakuna ripunankuta saqirqa. Israelitakunataq wakichisqaña kachkaspa, chay tutapacha Egiptomanta ripurqanku.
Éxodo 7 t’aqamanta 12 t’aqakama.
Tapuykuna
- Dibujokunata qhawarispa, ¿mayqinkunataq kimsa ñawpa kaq ñak’ariykuna karqanku?
- ¿Imapitaq kimsa ñawpa kaq ñak’ariykuna jukjina qhipa qanchis ñak’ariykunamanta karqanku?
- ¿Mayqinkunataq tawa, phichqa, suqta kaq ñak’ariykuna karqanku?
- ¿Mayqinkunataq qanchis, pusaq, jisq’un kaq ñak’ariykuna karqanku?
- Manaraq chunka kaq ñak’ariy kachkaptin, ¿imatataq Jehová israelitakuna ruwanankuta nirqa?
- ¿Mayqintaq chunka kaq ñak’ariy karqa, imataq chaymanta qhipaman karqa?
Wak tapuykuna
- Éxodo 7:19-8:23 ñawiriy.
Egiptomanta yatirikuna ñawpa iskay kaq ñak’ariykunata kikinta ruwaspapis, ¿imatataq kimsa kaq ñak’ariymanta qhipaman nirqanku? (Éxo. 8:18, 19; Mat. 12:24-28.)
¿Imaynatá tawa kaq ñak’ariywan Diosninchik llaqtanta jark’ayta atisqanta rikuchirqa, imatataq Diosninchik llaqtanpaq “jatun ñak’ariy” chayamuptin ruwananta yachanchik? (Éxo. 8:22, 23; Apo. 7:13, 14; 2 Cró. 16:9.)
- Éxodo 8:24; 9:3, 6, 10, 11, 14, 16, 23-25; 10:13-15, 21-23 ñawiriy.
Ima iskay qututaq kay chunka ñak’ariykunawan rikukurqa, imaynatataq kunan chay qutusta qhawananchik tiyan? (Éxo. 8:10, 18, 19; 9:14.)
Éxodo 9:16 nisqanmanjina, ¿imaraykutaq Jehová Satanasta kunankama kawsananta saqin? (Rom. 9:21, 22.)
- Éxodo 12:21-32 ñawiriy.
¿Imaynatá pascua may chhika runa salvakunanpaq yanaparqa, imatataq pascua qhipaman ruwakunanmanta rikuchirqa? (Éxo. 12:21-23; Juan 1:29; Rom. 5:18, 19, 21; 1 Cor. 5:7.)


text:
6 KAQ YACHACHIKUY
¿Kanmanchu ima suyakuypas wañusqakunapaq?
1. ¿Ima suyakuytaq kanman wañusqakunapaq?
Jesucristo Allpa pachapiraq kachkaptinmi amigon Lazaro wañukurqa. Lazaroqa Jerusalenpa hichpan Betania llaqtapim yacharqa otaq tiyarqa. Chay llaqtaman Jesus chayaruptinqa Lazaroqa tawa punchawñam wañusqa karqa. Jesusqa Martawan Mariantinmi panteonman rirqaku hinaptinmi runakuna chaylla huñunakaramurqaku. ¿Imaynaraq Martawan Mariaqa sientekurqaku turinkuta Jesus kawsarirachiptin? Leey Juan 11:21-24, 38-44.
Diosmanta allin noticiataqmi kawsarimuymanta willakuypas. Martaqa yacharqam Allpa pachapi kawsanankupaq wañusqakunata Jehová Dios kawsarichinanmanta. Leey Job 14:14, 15.
2. ¿Imaynataq wañusqakunaqa kachkanku?
Ñutu allpamanta rurasqam runakunaqa kanchik (Genesis 2:7; 3:19). Kawsaq runapiqa manam kanchu angelkuna hina espirituqa. Runaqa aychayoq tulluyoqmi kanchik, wañuspaqa manañam maypipas kawsanchikchu. Wañuruptinchikqa manañam ima piensayninchikpas kanchu. Chaymi wañusqakunaqa manaña sientenkuchu nitaq ñakarinkuchu. Lazaro kawsariramuspanqa manam huk vidapi kasqanmantaqa willakurqachu. Leey Salmo 146:4; Eclesiastes 9:5, 6, 10.
Hukkunam ninku, Diosqa wañusqakunata infiernopi ñakarichisqanmanta, ichaqa manam chayqa ciertochu. Yachamusqanchikman hinam wañusqakunaqa imamantapas manaña musyankuñachu. Chaymi infiernomanta yachachisqankuqa llulla, Jehová Diostam llullata hina qawachin; rawrachkaq ninapi pitapas ñakarichisqanmanta piensayllatapas payqa cheqninmi. Leey Jeremias 7:31.
3. ¿Atichwanchu wañusqakunawan rimayta?
Wañusqakunaqa manañam rimaytapas nitaq uyariytapas atinkuchu (Salmo 115:17). Ichaqa mana allin angelkunam wañusqakunapas rimachkanman hina runakunawan rimanku (Judas 6). Chaymi Jehová Diosqa millakuypaq qawan wañusqakunawan rimay munaqtaqa. Leey Deuteronomio 18:10, 11.
4. ¿Pikunataq kawsarimunqaku?
Nanananaq runakunam kawsarimunqaku Allpa pachapi kawsanankupaq. Jehová Diosta mana reqsichkaspa mana allin ruraqkunapas kawsarimunqakum. Leey Salmo 37:29; Hechos 24:15.
Kawsarimuqkunaqa atinqakum Diosmanta yachayta hinaspam kasukusqankuwan Jesuspi iñisqankuta qawachinqaku (Apocalipsis 20:11-13). Chaynata ruraspankuqa wiñaypaqmi kawsanqaku sumaq Allpa pachapi. Leey Juan 5:28, 29.
5. ¿Imatam kawsarimuyqa Diosmanta yachachiwanchik?
Jehová Dios ancha kuyakuq chaynataq sumaq sonqo kasqantam. Ñoqanchikrayku Diospa Churin wañusqanwanmi ancha favorecesqa kanchik sumaq suyakuyniyoq kanapaq. Wañuqkuna kawsarimuptin, ¿piwantaq tupaykuyta munawaq? Leey Juan 3:16; Romanos 6:23.
Astawan yachanaykipaq
¿IMATAPUNIM BIBLIAQA YACHACHIN?
¿Maypitaq wañusqakunaqa kachkan?
Bibliam yachachin maypi wañusqakuna kasqanmanta hinaspa imanasqa runakuna wañusqanchikmanta.
¿IMATAPUNIM BIBLIAQA YACHACHIN?
Kuyasqanchik wañukuqkunapaq cheqap suyakuy
¿Wañukurqachu kuyasqa aylluyki? ¿Atiwaqchu kaqmanta tupaykuyta? Qaway, Bibliam wañuqkuna kawsarimunanmanta yachachin.
¿IMATAPUNIM BIBLIAQA YACHACHIN?
¿Imaynatam runakunapi angelkuna munaychakunku?
Bibliaqa rimanmi angelkunamanta hinaspa demoniokunamanta. ¿Cheqaptachu paykunaqa kan? ¿Yanapawanchikmanchu icha sasachawanchikmanchu?


text:
101 yachachiy: Jesusta wañuchinku
¡KAYJINA llakiyta ruwasqankuta qhawariy! Jesusta wañuchichkanku. Juk kurkupi warkhunku. Makisninman, chakisninmanpis clavoswan takaykunku. ¿Imaraykutaq jinata wañuchirqanku?
Jesusta chiqnisqankurayku. ¿Pikunataq Jesusta chiqnikunku? Jukninqa Kuraq Supay, Satanás. Pay Adanta Evatawan Jehovata mana kasukunankupaq pantachirqa. Chayrayku, Supayllataq juchayuq enemigosnin Jesusta wañuchinankupaq.
Manaraq Jesusta kurkuman warkhuchkaspa, llakiyta ñak’arichirqanku. ¿Getsemaní huertamanta, Jesusta apakapusqankuta yuyarinkichu? ¿Pikunataq chaykuna karqanku? Paykuna sacerdotes karqanku. Qhawarinachik imatachus Jesuswan ruwarqanku.
Sacerdotes Jesusta apakapuchkaptinku, apostolkuna mancharikuspa ayqirqanku. Jesustataq chay saqra runakunawan sapitanta saqirqanku. Chaywanpis, Pedrowan Juanwan chayniqllapi qhipakuspa, karitullamanta imatachus Jesuswan ruwasqankuta qhawarqanku.
Sacerdotesqa Jesusta machu Anaspaman aparqanku. Payqa ñawpaqta kuraq sacerdote karqa. Mana unaytachu chaypi qhipakurqanku. Chaymanta, Caifaspa wasinmanñataq Jesusta aparqanku. Pay kuraq sacerdote karqa. Chaypiqa achkha sacerdotes kachkarqanku.
Caifaspa wasinpi juiciota ruwanapaq, runasta Jesusmanta llullakuspa parlanankupaq apamurqanku. Chay sacerdotesqa nirqanku: ‘Jesusta wañuchinanchik tiyan’, nispa. Chantataq Jesusta uyanpi thuqaykurqanku, saqmarqanku ima.
Pedro chaykama jawapi kachkarqa. Chay tuta chiri kasqanrayku, runaqa ninata jap’ichirqa. Chaypi q’uñikuchkaptinku, juk sirvienta Pedrota rikuspa nirqa: ‘Kay runapis Jesuswan kachkarqa’, nispa.
‘¡Mana, mana ñuqa paywan kachkarqanichu!’, nispa Pedro kutichirqa.
Runaqa Pedrota Jesuswan kachkasqanta kimsa kutita nirqanku. Pedrotaq chay kimsa kutipi, mana kachkarqanichu, nirqa. Kimsa kaq kutipi kutichichkaptin, Jesús tikrakuytawan Pedrota qhawarqa. Pedro llullakusqanmanta mayta llakikurqa, ripuspataq sunqu nanayta waqakurqa.
Viernes paqarin inti lluqsiptinkama, sacerdotesqa Jesusta jatun qutuchakuy wasinman aparqanku, chay wasiqa Sanedrín sutichakuq. Chaypiqa, imatachus Jesuswan ruwanankuta parlaytawan, Judeata kamachiq Poncio Pilatoman pusarqanku.
Pilatoman nirqanku: ‘Kayqa juk saqra runa. Wañunan tiyan’ nispa. Pilatotaq, Jesusta tapuytawan nirqa: ‘Ñuqa rikusqaymanjinaqa, kay runaqa mana ima saqratapis ruwanchu’, nispa. Chanta Pilatoqa Jesusta, Herodes Antipasman, Galileata kamachiqman pusanankuta nirqa, payqa Jerusalenpi kachkarqa. Herodespis Jesús mana imatapis ruwasqanta rikuspa, Pilatoman kutichipullarqataq.
Pilato Jesusta kacharipuyta munarqa. Jesusta chiqnikuqkunataq wak presochasqa suwa runa Barrabasta kacharinanta nirqanku. Khuskan p’unchayjinaña kaptin Pilato Jesusta jawaman pusaspa runaman nirqa: ‘¡Qhawaychik! ¡Kay reyniykichik!’, nispa. Kuraq kaq sacerdotestaq qhaparirqanku: ‘¡Wañuchiy!’, nispa. Jinamanta Barrabasta kacharichirqanku, Jesustataq wañuchinankupaq aparqanku.
Viernes khuskan p’unchay kachkaptin Jesusta juk kurkupi warkhurqanku. Mana dibujitupi rikukunchu, chaywanpis Jesuspa ladosninman iskay saqra juchachakuq runasta warkhullarqankutaq. Manaraq Jesús wañupuchkaptin, juknin jinata nirqa: ‘Reinoykipi kachkaspa, ñuqamanta yuyarikuwanki’, nispa. Jesustaq kutichirqa: ‘Chiqamantapuni niyki, qamqa ñuqawan Paraisopi kanki’, nispa.
¡May sumaq chay nisqan! ¿Ichari? ¿Ima paraisomanta Jesús parlachkarqa? ¿Maypitaq qallariypi Dios Paraisota ruwarqa? Ari, Jallp’api. Jesús janaqpachamanta kamachimuchkaptin, kay runata kawsarichimunqa, Jallp’api musuq paraisopi kusisqa tiyakunanpaq. ¿Manachu may sumaq chay kasqanta nisunman?
Mateo 26:57-75; 27:1-50; Lucas 22:54-71; 23:1-49; Juan 18:12-40; 19:1-30.
Tapuykuna
- ¿Pitaq juchayuq Jesusta wañuchinankupaq?
- ¿Imatataq apostolkuna ruwarqanku Jesusta apakapuchkaptinku?
- ¿Imatataq kuraq sacerdote Caifaspa wasinpi ruwakurqa?
- ¿Imaraykutaq Pedro waqaq ripurqa?
- Watiqmanta Pilatoman Jesusta pusaykuptinku, ¿imatataq sacerdotekuna qhaparirqanku?
- ¿Imatataq viernes khuskan p’unchayjinapi Jesuswan ruwarqanku, imatataq Jesús juk warkhusqa saqra runata nirqa?
- ¿Maypitaq Jesús parlasqan paraíso kanqa?
Wak tapuykuna
- Mateo 26:57-75 ñawiriy.
Chay tantakuy wasipi tantakuqkuna, ¿imaynatá saqra sunquyuq kasqankuta rikuchirqanku? (Mat. 26:59, 67, 68.)
- Mateo 27:1-50 ñawiriy.
¿Imaraykutaq Judas pesachikusqan mana sunqunmantapachachu kasqanta nisunman? (Mat. 27:3, 4; Mar. 3:29; 14:21; 2 Cor. 7:10, 11.)
- Lucas 22:54-71 ñawiriy.
Pedro Jesusta mana riqsisqan nisqanmanta, ¿imatataq yachakusunman? (Luc. 22:60-62; Mat. 26:31-35; 1 Cor. 10:12.)
- Lucas 23:1-49 ñawiriy.
¿Imaynatá Jesús kutichirqa qhasimanta maqachkaptinku, imatataq chaymanta yachakunchik? (Luc. 23:33, 34; Rom. 12:17-19; 1 Ped. 2:23.)
- Juan 18:12-40 ñawiriy.
Pedro runata manchachikuspapis juk may sumaq apostolman tukurqa, ¿imatataq chay yachachiwanchik? (Juan 18:25-27; 1 Cor. 4:2; 1 Ped. 3:14, 15; 5:8, 9.)
- Juan 19:1-30 ñawiriy.
¿Imatataq Jesús tukuy imayuq kanamanta yuyarqa? (Juan 2:1, 2, 9, 10; 19:23, 24; Mat. 6:31, 32; 8:20.)
Jesús wañuchkaptin nisqanqa, Jehová Diospa kamachiyninrayku sayakusqanta rikuchirqa, ¿imaynamanta? (Juan 16:33; 19:30; 2 Ped. 3:14; 1 Juan 5:4.)


text:
Internet
Internet - inlish simipi Interconnected Networks: T'inkinakusqa llikakuna - lliw tiksimuyuntinpi antañiqiq llikakunap ancha hatun llikanmi, yawirkawan icha ankichiywan t'inkinakusqa, antañiqiqpura willakunata qunakunapaq. Tiksimuyuntinpi ima antañiqiq kay internetpi t'inkisqa kayta atinmi. Antañiqiqkunaqa willankunata "tantari qillqa" (protocol) nisqakunawanmi qunakun.
Wiñay kawsay[llamk'apuy | pukyuta llamk'apuy]
Internetqa 1969 watapi Hukllachasqa Amirika Suyukunap awqanakuy ministiryunpa (Pentagon nisqap) ARPANET nisqa antañiqiq llikanmantas paqarirqan. Hatun yachaywasikunas, k'uskiykuy sunturkunapas chay ARPANET nisqataqa willanakunapaqsi llamk'achirqan. Chay pachas UNIX nisqa llamk'aykuna llikatapas kururachirqan. 1982 watapiqa ARPANET TCP/IP (Transmission control protocol / Internet protocol, "karpay llanchiy tantari qillqa / t'inkinakusqa llikakuna tantari qillqa") nisqa tantari qillqatas llamk'achiyta qallarirqan. 1993 watapi WWW (Internet p'anqakunap llikan) paqariptin, internet anchata mastarikuytam qallarirqan.
Internetpa minkankuna[llamk'apuy | pukyuta llamk'apuy]
- E-chaski (Iliktrun chaski): E-mail
- Karu willanakuy llika Telecommunication Network (Telnet)
- Sinru wantuy tantari qillqa: File Tranfer Protocol (FTP)
- Internet p'anqakunap llikan: World Wide Web (WWW) - Hypertext transfer protocol HTTP, Hypertext Markup Language HTML


text:
¿Kay yachaqanata %%pi leeriyta munawajchu?
Internetpi Biblia | MOSOJ JALLPʼAPI KAUSAJKUNAPAJ DIOSPA PALABRAN (MATEO-APOCALIPSIS)
¿Kay yachaqanata %%pi leeriyta munawajchu?
-
Cheqa kaj uva sachʼamanta kikinchay (1-10)
-
Cristo jina runasta munakunapaj kamachiy (11-17)
-
Mundomanta runasqa Jesuspa yachachisqasninta chejninku (18-27)
15 ”Noqaqa cheqa kaj uva sachʼa kani, uva huertapi llankʼajtaj Tatay kashan.
2 Noqapi kaj mana poqoj ramataqa pay kʼutonqa, poqoj ramatataj podanqa astawan poqonanpaj.
3 Qankunaqa llimphuña kankichej, parlarqaykichej chay palabrarayku.
4 Noqawan ujchasqallapuni kaychej, noqataj qankunawan ujchasqallapuni kasaj. Ramaqa mana sapallanmanta poqoyta atinchu mana uva sachʼallapipuni kaspaqa, ajinallatataj qankunapis mana poqoyta atinkichejchu mana noqawan ujchasqallapuni kaspaqa.
5 Noqa uva sachʼa kani, qankunataj ramas kankichej. Pillapis noqawan ujchasqallapuni kashan chayqa, noqataj paywan ujchasqallapuni kashani chayqa, chaymin ashkhata poqon. Noqamanta tʼaqasqa kaspaqa mana imatapis ruwayta atinkichejchu.
6 Noqawan mana ujchasqallapuni kajqa, uj rama jina wijchʼusqa kanqa, chʼakiponqataj. Runasqa chay ramasta tantaspa ninaman wijchʼuykunku qʼolananpaj.
7 Noqawanchus ujchasqallapuni kankichej, nisqasniytataj kasunkichej chayqa, imatachus munasqaykichejta mañakuychej, japʼinkichejtaj.
8 Tatayqa jatunchasqa kanqa, qankuna ashkhata poqojtiykichej, yachachisqasniy kasqaykichejtataj rikuchejtiykichej.
9 Imaynatachus Tatay munakuwan, ajinallatataj noqapis qankunata munakuykichej, chay munakuyniypitaj kallaychejpuni.
10 Kamachisqasniytachus juntʼankichej chayqa, munakuyniypi kallankichejpuni, imaynatachus noqapis Tataypa kamachisqasninta juntʼani, munakuyninpitaj kallanipuni, ajinata.
11 ”Chay imasta niykichej, qankunapis noqa jina kusisqallapuni kanaykichejpaj.
12 Kaymin kamachiyneyqa: Purajmanta munanakuychej, imaynatachus noqa munakuykichej ajinata.
13 Mana pipis aswan munakuyniyojqa kanchu, amigosninrayku wañojmanta nisqaqa.
14 Sichus kamachisqayta kasunkichej chayqa, amigosniy kankichej.
15 Manaña kamachis nisqaykichejchu, imaraykuchus kamacheqa mana yachanchu imatachus patronnin ruwasqanta. Noqatajrí amigosníy niykichej, imaraykuchus Tataypa tukuy ima niwasqanta rejsichiykichej.
16 Mana qankunachu ajllawarqankichej, manachayqa noqa ajllarqaykichej, churarqaykichejtaj poqonallaykichejpajpuni, poqoyniykichejtaj kanallanpajpuni. Ajinamanta imallatapis Tataymanta sutiypi mañakojtiykichejqa pay qosonqachej.
17 ”Chay imasta kamachiykichej purajmanta munanakunaykichejpaj.
18 Sichus kay mundomanta runas chejnisunkichej chayqa, yuyarikuychej noqataraj ñaupajta chejniwasqankuta, niraj qankunata chejnishaspa.
19 Kay mundomanta runas jinachus kawajchej chayqa, kay mundomanta runasqa munakusunkichejman. Chaywanpis qankunaqa mana kay mundomanta runas jinachu kankichej, manachayqa noqa paykuna ukhumanta ajllarqaykichej, chayrayku kay mundomanta runasqa chejnisunkichej.
20 Yuyarikuychej imatachus qankunaman nisqayta: Kamacheqa mana patronninmanta aswan kurajchu. Paykunachus noqata qhatiykachawarqanku chayqa, qankunatapis qhatiykachallasonqachejtaj, nisqaytachus kasorqanku chayqa, nisqaykichejtapis kasullanqankutaj.
21 Chay tukuy imastaqa sutiyrayku contraykichejpi ruwanqanku, imaraykuchus paykunaqa Kachamuwajniyta mana rejsinkuchu.
22 Manachus jamuyman karqa chayqa, nitaj paykunawan parlaymanchu karqa chayqa, paykunaqa mana juchayoj kankuman karqa, kunantajrí juchankumantaqa manaña imatapis niyta atinkuchu.
23 Noqata chejniwajqa, Tataytapis chejnillantaj.
24 Manachus paykuna ukhupi ni pejpa ruwasqanta ruwayman karqa chayqa, mana juchayoj kankuman karqa, chaywanpis kunanqa paykuna rikuwanku, chejniwankutaj, Tataytapis chejnillankutaj.
25 Chayqa karqa paykunaj Leyninkupi qhelqasqa kashan chay palabra juntʼakunanpaj: ‘Qhasillamanta chejniwarqanku’.
26 Diospa atiynin qankunata yanapaj chayamojtin willasonqachej pichus noqa kasqayta. Chayqa Diospa atiynin, mayqenchus cheqa kajta yachachin, Tataymantataj jamun, chay.
27 Qankunapis noqamanta willallankichejtaj, imaraykuchus qallariymantapacha noqawan karqankichej.
Wajman apachinapaj
Wajman apachinapaj
MOSOJ JALLPʼAPI KAUSAJKUNAPAJ DIOSPA PALABRAN (MATEO-APOCALIPSIS)
Juan 15
Quechua (Bolivia)
Bibliata leey
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chaqllisinchi
Khimika (kastilla simipi: química) icha Chhaqru yachay[muchusqa pukyu], kichwapi Chakllisinchi[1] (Chaqllisinchi) nisqaqa imayaypa phatmankunamantam isrukturanmantapas kayninkunamantapas yachay, chaypas ruranakuypi hinayachiyninkunatam, chaypas michantam.
Riqsinchik qallawakunata - mana t'inkisqa imayaykuna -, qallawamanta t'inkisqakunatapas.
Pakir yachay Ankash qallupi. Pakir pakir amawta yaykun imaykapa may rurinman.
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ César Guanolema Curicama: Vocabulario kichwa – español por asignaturas. Validado por la academia de la lengua kichwa (llikapi, shuklla sutisuyu). chakllisinchi.


text:
PUNTO 4
Jesús ¿pita an?
1. Jesusga ¿maimandara shamuca?
Manara Allpama shamushcallaira Jesusga ahua pachai causaca. Chibi shu espíritu aca (Juan 8:23). Jehová Diosga, Jesusta ñaupa punda rurashca. Jesusga tucui tiajcunara rurangaj paihua Yayara yanapaca (Proverbios 8:22, 23, 30). Jesusta rurangahua Jehová Diosta pis mana yanapacachu. Chiraigumanda Biblia nin: Jesusga “Diospa sapalla churi” an nisha (Juan 1:14). Shinallara Yaya Dios partimanda rimaj ashcamanda Bibliaga Jesusta nin “Shimi”. Leapai Colosenses 1:15, 16.
2. ¿Imarasha Jesús Allpama shamuca?
Yaya Dios paihua Churira Allpama cachamuca. Jesusta pagarichingahua, María shuti huarmira ajllaca. Mariaga pi carihuas mana llutarishca aca. Chiraigu Jesusga runa yayara mana charicachu (Lucas 1:30-35). Jesusga ¿imaraigumanda Allpama shamuca? 1) Yaya Diosmanda ali yachachingahua shamuca. 2) Turmindusguna ricurijpis Yaya Diosta imasna sirvinara ricuchingahua shamuca. 3) Paihua causaira cusha, ñucanchira ‘randiuj’ shina quishpichingahuas shamuca. Leapai Mateo 20:28.
3. Ñucanchiga ¿imarasha quishpirinara ministinchi?
Yaya Diosga Adanda nicami, ñucara mana casusha huañunguimi. Dios mana munacachu Adán huañuchu. Chiraigu Adán uchara mana rashca ajpi, pis mana rucuyasha huañunmaca (Génesis 2:16, 17; 5:5). Bibliaga ricuchinmi, Adanmanda intiru mundui huañui “icuca”. Adán uchara pasachishcamanda tucuiguna huañunchi. Chiraigu quishpirinara ministinchi. Leapai Romanos 5:12; 6:23.
Huañunamandaga ¿pita ñucanchira quishpichi ushan? Tucui runauna uchayuj pagarishcamanda, pitas mana quishpichina ushanchichu. Huañushaga ñucanchi quiquin uchamanda paganchi. Leapai Romanos 3:23.
4. Jesús ¿imarasha huañuca?
Jesusga ucha illaj aca, mana imauras uchacachu. Chiraigu, mana paihua uchamanda huañucachu. Ñucanchi uchamanda pagangahua huañuca. Yaya Dios paihua Churira cachamuca, tucui runaunamanda huañungaj. Shina rasha runaunama llaquishcara ricuchica. Shinallara Jesús paihua Yaya mandashcara uyasha, paihuas runaunama llaquishcara ricuchica. Uchamanda, huañuimandas runaunara quishpichingahua Jesús huañuca. Leapai Juan 3:16; Romanos 5:18, 19.
5. Jesús cuna punzhai ¿imara ruraun?
Jesús cai Allpama shamushcai ashca ungushcaunara alichica, huañushcaunara causachica, turmindus apajcunaras yanapaca. Shina rasha ricuchicami pai mandanai shinallara rurangaraushcara (Mateo 15:30, 31; Juan 5:28). Jesús huañushca huasha, Yaya Diosga paita cuti causachica, ahua pachai causachu (Efesios 1:20). Ahua pachai Jesusga paihua Yaya ali maqui partima chapana aca, Allpara mandana apina punzhagama (Hebreos 10:12, 13). Cunan punzhai Jesús ñami ahua pachai mandaun. Randi, paita catijcuna Jesús mandaun nisha, intiru mundui cuintarianun. Leapai Ricuchina (Apocalipsis) 11:15; Mateo 24:14.
Yaya Dios cushca ushaihuami Jesusga manalira ruraj runaunara, turmindusgunaras ñalla tucuchinga. Jesuspi fera charijcuna, paita casujcunas ali gustu Allpai, cushi causangaranun. Leapai Mateo 5:5.


text:
Bibliapa willakusqanqa chiqapmi
Ñawpaq runakunapa ruwasqankuta estudiaqkunam ninku bibliapa willakusqankunaqa chiqap kasqanta. 2014 watapi lluqsimuq Biblical Archaeology Review sutiyuq qillqam nirqa: “Bibliapi rikuriq yaqa 50 runakunapa sutintam ñawpaq qillqakunapi tarirunku”, nispa. Ichaqa manaraqmi bibliapi rikuriq Tatnai runapa sutintaqa tarirqakuchu. ¿Pitaq Tatnaiqa karqa?
Jerusalen law munaychakusqanku allpatam, Persia nacionniyuq runakunaqa sutichaqku ‘Eufrates mayupa wak lawninpi’ llaqtakuna nispa. Persia nacionniyuq runakunam Babilonia nacionta munaychakuruspanku, chaypi presochasqa judiokunata kacharirqaku Jerusalenman kutispanku Diospa templonta hatarichinankupaq (Esdras 1:1-4). Ichaqa judiokunapa enemigonkum mana allinpaq qawarqaku Diospa templon hatarichisqankuta, chaymi Persia nacionpa kamachiqninman willarqaku judiokuna huqarikusqankumanta (Esdras 4:4-16). Persia nacionta kamachiq Dario I sutiyuq runapa tiemponpim (522-486 J.t.ñ.) Tatnai sutiyuq runa chaymanta yachananpaq encargakurqa. Bibliam willakun Tatnaiqa ‘Eufrates mayupa wak lawninpi gobiernasqanmanta’ (Esdras 5:3-7).
Ñawpaq qillqakunapim tablillas cuneiformes nisqankupi Tatnai runapa sutinqa rikurin. Dario I (502 J.t.ñ.) sutiyuq runapa kamachisqan tiempopim, ‘Eufrates mayupa wak lawninpi gobiernaq’ Tattannu runapa sirvienten testigo hina rikurin, huk runa manukusqanta pagananpaq qillqakusqanpi, arí Tattannu runaqa Esdras qillqapi rikuriq Tatnai runam.
Tatnai runaqa ¿may llaqtakunatataq kamachirqa? 535 watapim Jesuspa tiemponmanta ñawpaqtaraq, Persia nacionta kamachiq Ciro chay nacionpa allpanta rakinarurqa sapa lawta sutichananpaq, chaymi hukninta suticharqa “Babilonia hinaspa mayupa wak lawnin” nispa. Ichaqa watakuna pasaruptinmi chay allpaqa iskayman rakinasqa karqa, hukninpa sutinmi karqa “Eufrates mayupa wak lawnin”. Chay lawpim karqa Celesiria, Fenicia, Samaria hinaspa Juda llaqtakuna. Tatnaiqa chay llaqtakunatam achka watakuna kamachirqa (520-502 J.t.ñ.).
Judiokuna Persia nacionpa contranpi huqarikusqankumanta yachananpaqmi Tatnaiqa Jerusalenman rirqa. Hinaspam kamachiq Darioman willarqa Judiokunaqa ñawpaq kamachiq Ciro kamachisqanrayku templo ruwasqankumanta. Chayqa chiqap kasqantam ñawpaq kamachiqkunapa qillqasqan qawachirqa (Esdras 5:6, 7, 11-13; 6:1-3). Chaymi Tatnaiqa kamachisqa karqa judiokunapa ruwasqankuta mana harkakunanpaq (Esdras 6:6, 7, 13).
Arí, ‘Eufrates mayupa wak lawninpi gobiernaq’ Tatnai runamantam, ñawpaq tiempopi pasaqkunamanta estudiaq runakunapa nisqankuman hina bibliaqa imam kaqta willawanchik. Arí, kay willakuypas qawachinmi bibliapa willakuyninkunaqa chiqap kasqanta.
Astawan yachanaykipaq
DIOSMANTA ALLIN NOTICIAKUNA
¿Imanasqataq mana iskayrayachwanchu bibliapa willakuyninmanta?
Sichu Diosmanta biblia kaptinqa manachiki wakin qillqakuna hinachu kanan.
WILLAKUQ
Bibliata imakuna pasasqan
Manam ni ima libropas biblia hinaqa unay watakunañaqa achka runakunata yanapanchu. Ichaqa, ¿imaynatam yanapachikuwaq?


text:
PUNTO 18
Llaqui apajcunara ¿imasnara yanapanchi?
Llaquiuna, turmindusguna shamujpiga, Jehovahuaj testigogunaga llaquirishca huauquiunara uctalla yanapanchi. Shina rasha cierto pacha llaquinushcara ricuchinchi (Juan 13:34, 35; 1 Juan 3:17, 18). ¿Imasnara yanapanchi?
Cullquihua yanapanchi. Judea partimanda quirijcunaga, yarcai timpui pasaujpi Antioquía partimanda quirijcunaga, paigunama cullquira cachanuca (Rashcauna [Hechos] 11:27-30). Cunan timpuibis ñucanchi huauquiuna maibis llaqui apanujpi ñucanchi yanapaira cachanchi (2 Corintios 8:13-15).
Ministishcaunara cusha yanapanchi. Tandarijcunara Cuirajcunaga, tucui huauquiunara yanapangahua mascanun. Huaquimbi micunara, yacura, churanaras paiguna cungahua tandarinun, shinallara susurishcaunara cuirangahua, maibi puñunaras alichingahua tandarinun. Ashca Jehovahuaj testigoguna llaqui apaushca pambama, paiguna quiquin cullquihua yanapangahua rinun, shinallara huasiunaras, Reinomanda Yachana Huasiunaras alichingahua, shayachingahuas rinun. Ñucanchipura gunlla llaquinushcamanda, imasna ali tarbanara yachashcamandas llaqui turmindus shamujpis uctalla purunturinchi tucui huauquiunara yanapangahua. Shina rasha ñucanchi huauquiunara ñaupa punda yanapanchi. Astaumbas ushashaga, shujta runaunaras maican religión charijpis yanapanchi (Gálatas 6:10).
Diospa Shimihua yanapanchi. Llaquirishcaunaga mas ministinun paigunara shinzhiyachinuchu. Jehová Diosmi, ‘tucui turmindarishcaunara cushiyachinara’ ushanmi (2 Corintios 1:3, 4). Chiraigumanda llaqui apajcunara Bibliara leasha yachachinchi, Diospa Mandanallami tucui llaquiunaras, turmindusgunaras tucuchinga nisha (Ricuchina [Apocalipsis] 21:4).
Jehovahuaj testigogunaga llaqui apajcunara yanapangahuaga ¿imarasha purunturishca anun?
Llaqui, turmindus apajcunara shinzhiyachingahua ¿imara ruranchi?


text:
Capítulo 4
Jesusca ¿pita can?
1, 2. a) Gentecunapa shutita yachashpaca ¿ñachu paicunataca ali rijsinchi? b) Jesusmandaca ¿imatata gentecunaca nin?
MUNDO enteropimi ashtaca famoso gentecuna tian. Paicunapa shutita yachashpapash paicuna punda imashina cashcata, cunanbi imashina causajtaca na tucuita yachai ushanchichu.
2 Jesús cai Alpapi causashcamanda casi 2 mil huatacuna yalishca cajpipash, gentecunaca Jesusmanda uyaitallapash uyashcami. Shinapash Jesús imashina cashcataca na ali yachanllu. Chaimandami huaquingunaca, Jesusca ali alimi carca nin. Cutin shujcunaca Jesusca shuj profetami carca nin. Shujcunacarin Jesusca Taita Diosllatami can ninmi. ¿Quiquinbash shinallatachu yuyangui? (Página 211pi nota 12ta ricupangui.)
3. ¿Imashpata Jehová Diosta, Jesustapash ali rijsina canchi?
3 Jesús pi cashcata ali yachanaca minishtirishcapachami can. ¿Imamandata minishtirishca can? Bibliapica ninmi: “Na llullaj shujlla Taita Dios cashpami, cambaj Churi Jesucristotaca cachamuhuarcangui. Shina cajta rijsishpallami, pipash causaita causagringa” nishpa (Juan 17:3). Jehová Dios pi cajta, Jesús pi cajta Bibliapi ali yachajushpallami paraíso Alpagupi para siempre causaita ushangui (Juan 14:6). Shinallata, Jesuspa ejemplota catishpami ali causanata yachajushpa, shujcunatapash ali tratashun (Juan 13:34, 35). Capítulo 1pica, Taita Diosmanda Biblia imata yachachijtami yachajurcanchi. Cunanga Jesusmanda Bibliapi imata yachachijta yachajushun.
‘MESIASCA ÑAMI’ RICURIRCA
4. Mesías o Cristo nishpaca ¿imatata ningapaj munan?
4 Jesús cai Alpapi naciringapaj ashtaca huatacuna faltajpillatami, Jehová Diosca Bibliapi escribichirca Mesías o Cristo shamuna cashcata. Mesías nishpaca Hebreo shimipimi, cutin Cristo nishpaca Griego shimipimi can. Mesías o Cristo nishpaca Taita Diospa munaita pactachingapaj agllashca cashcata, Diospa Reinopi mandana cashcatami nijun. Cunanbipash Jesusca ñucanchita ayudai ushanmi. Jesusmi Taita Diospa munaitaca tucuita pactachinga. Jesús cai Alpapi nara nacirijpica gentecunaca, Mesiasca ¿pishi canga? nishpami tapurinajurca.
5. ¿Jesusta ali catijcunaca pai Mesías cashcata crircachu?
5 Jesusta ali catijcunaca pai Mesías cashcataca tucui shunguhuanmi crirca (Juan 1:41). Chaimandami Simón Pedroca Jesustaca cashna nirca: Canga “Cristomi cangui” nishpa (Mateo 16:16). ¿Imamandata ñucanchicunapash Jesús Mesías cashcataca crina canchi?
6. Jesús Mesías cashcata yachachunga ¿imatata Diosca rurarca?
6 Diospa profetacunaca, Jesús nara nacirijpillatami profeciacunata escribishpa pai imashina canata ricuchirca. Chaita ricushpami gentecunaca pai Mesías cashcata cuenta japina carca. Chai profeciacunaca ¿imashinata ayudarca? Caita yuyapai, pipash ñucanchita terminalpi pitapash tuparichun mingashcanman. Na rijsishpaca ¿nachu ima ropahuan cajta, pai imashina cajta tapunguiman? Chaicunata villajpica uchallami rijsinguiman. Shinallatami Jehová Diospash Mesías pi cashcata rijsichunga, pai imatalla ruranata, paihuan ima tucunatapash villarca. Chai profeciacuna pactarijta ricushpami, ali shungu gentecunaca Jesús Mesías cashcata yacharca.
7. ¿Ima ishcai profeciacunata Jesús Mesías cashcata ricuchin?
7 Ishcai profeciacunata ricushun. Punda profecía: 700 huatacuna faltajpillatami profeta Miqueasca nirca, Jesusca Belenbimi naciringa nishpa (Miqueas 5:2). Profecía nishca shinaca Jesusca Belén llactapimi nacirirca (Mateo 2:1, 3-9). Cati profecía: Profeta Danielca nircami, 29 e.c. huatapimi Mesiasca ricuringa nishpa (Daniel 9:25). Ashtaca profeciacunamanda, cai ishcai profeciacuna pactarishcata ricushpami, Jesús Mesías cashcataca intindinchi. (Página 211pi nota 13ta ricupangui.)
8, 9. Jesús bautizarijujpica ¿imata pasarca?
8 Jehová Diosca, Jesús Mesías cashcataca alimi intindichirca. Bautizaj Juanmanga Diosca shuj señalta ricuchisha nircami. Chai señaltaca huata 29pi Jesús Jordán huaicu yacupi bautizarijpimi ricurca. Bibliapica ninmi: “Jesús bautizai tucushpa yacumanda llujshijushpaca, jahua pacha ñapash pascarijtami ricurca. Taita Diospaj espiritupash, palomagushna paipaj uma jahuaman urai shamujtami ricurca. Jahua pachamandapash, cashna rimajmi uyarimurca: Caimi, ñuca juyashca Churigu. Paimandami ninanda cushijuni nijmi uyarirca” nishpa (Mateo 3:16, 17). Bautizaj Juan chaita ricushpa, chaita uyashpaca Jesús ciertopacha Mesías cashcatami crirca (Juan 1:32-34). Chai punlla Diospa jucha illaj espíritu paipa uma jahuaman urai shamujpimi Jesusca Mesías o Cristo, Taita Diospa Reinopi mandangapaj agllashca tucurca (Isaías 55:4).
9 Bibliapi profeciacuna, Jehovapa nishcacuna, Jesús bautizarijpi ima tucushcapash Jesús Mesías cashcatami ricuchirca. Shinapash, Jesusca ¿maimandata shamurca? Jesusca ¿imashinata carca? Cai tapuicunataca Bibliapimi yachajushun.
JESUSCA ¿MAIMANDATA SHAMURCA?
10. Jesús cai Alpaman nara shamushpaca ¿maipita causarca?
10 Bibliapica ninmi, cai Alpaman nara shamushpaca Jesusca jahua pachapimi causarca nishpa. Profeta Miqueas Jesusmanda parlashpaca nircami: “Ñaupa callari huatacunamandallatami” paica tiarca nishpa (Miqueas 5:2). Jesuspash tauca viajemi nirca, nara cai Alpapi nacirishpaca jahua pachapimi causarcani nishpa (Juan 3:13; 6:38, 62; 17:4, 5, liipangui). Jahua cielopi Jehová Dioshuan cashpaca Jesusca cushijushcami causarca.
11. ¿Imamandata Jehová Diosca Jesustaca ninanda juyan?
11 Jehová Diosca paipa Churi Jesustaca ninandami juyan. Imatapash nara rurashpallatami Jesusta rurarca. Chaimandami ‘tucui imatapash nara rurajpillata’ punda rurashca nin (Colosenses 1:15). * Shinallata Jehová Diosca Jesustaca paillami rurarca. Chaimandami Taita Diospa ‘shujlla Churi’ nin (Juan 3:16). Tucui cosascunata rurajujpica Jesusmi Jehová Diostaca ayudarca (Colosenses 1:16). Shinallata Taita Diosca, Jesusmanmi mingarca angelcunaman, gentecunaman imata rurana cashcata villachun. Chaimandami Jesustaca “Shimi” nishpa rijsin (Juan 1:14).
12. ¿Taita Diosca, Jesushuan igualchu can?
12 Huaquingunaca crinmi, Diospash Jesuspash paillatami can nishpa. Bibliaca na shina yachachinllu. Imashinami ña yachajurcanchi, Jehovami Jesustaca rurarca. Chaimi Jesusca tiai callarirca. Cutin Jehová Diostaca pipash na rurarcachu siempremi tiashca (Salmo 90:2). Jesusca paipa Taita Jehová Dioshuan igual tucunataca yaitallapash na yarcachu. Bibliapica yachachinmi, Jehová Diosmi Jesustapash yali poderta charin nishpa (Juan 14:28, liipangui; 1 Corintios 11:3). Jehová Diosllami “Tucui Ushaita Charij Taita Dios” can (Génesis 17:1). Pipash Taita Dioshuanga na igualanllu. (Página 213pi nota 14ta ricupangui.)
13. Jesusmandaca ¿imatata Bibliapica nin?
13 Jehová Diosca cai Alpata, jahua cielota nara rurashpallatami, paipa Churihuanga ashtaca ashtaca huatacunata cushilla trabajashpa causarca. Chaimandami Jesusca paipa Taitataca juyarca (Juan 3:35; 14:31). Jesusca tucuipimi taitalla taitalla carca. Chaimandami Bibliapica nin: Jesusca “pipa ñavipipash na ricurij Taita Dios imashna cajtami ricuchijun” nishpa (Colosenses 1:15).
14. ¿Imashinata Jesusca cai Alpapi nacirirca?
14 Diospa juyashca Churi Jesusca paipa munaimi cielopi causaita saquishpa, ñucanchishna tucushpa cai Alpapi naciringapaj shamurca. ¿Imashinashi cai Alpapi nacirirca? Jehová Diosmi shuj milagrota rurashpa, paipa Churipa causaitaca jarihuan nara tacarishca María huarmigupa vijsapi churarca. Shinaca Jesusca juchayu taitataca na charircachu. Chaimandami María huarmiguca jucha illaj huahuaguta ungushpa Jesús shutita churarca (Lucas 1:30-35).
JESUSCA ¿IMASHINATA CARCA?
15. Jehovata ali rijsingapaca ¿imatata rurana capangui?
15 Mateo, Marcos, Lucas, Juan librocunata liishpami, Jesús cai Alpapi cashpa imatalla rurashcata, imashina cashcata yachajui ushangui. Jesusca paipa Taita imashina cajtaca tucuitami ali ricuchirca. Chaimandami Jesuspa causaimanda liishpaca, Jehová Diostapash ashtahuan rijsi ushangui. Jesusca nircami: ‘Ñucata ricushpaca, ñuca Taitatami ricujunguichi’ nishpa (Juan 14:9).
16. a) Imatata Jesusca yachachirca? b) ¿Pipa yuyaicunatata Jesusca yachachirca?
16 Ashtaca gentecunami Jesustaca ali “yachachij” nin carca (Juan 1:38; 13:13). Jesusca Diospa Reinomanda ‘ali villaitami’ ashtahuanbachaca yachachirca. Chai Reinoca ¿imata can? Jahua cielopi mandana Diospa Reino o gobiernomi can. Chai Reino cai Alpata mandajpimi Diosta cazuj gentecunataca bendicianga (Mateo 4:23). Jesusca, Jehová yachachishcatami tucuita yachachirca. Chaimandami Jesusca nirca: “Ñucata cachamuj Taita yachachishcatami yachachijuni” nishpa (Juan 7:16). Jehová Diosca paipa Reino cai Alpata mandanamanda ali villaicunata gentecuna yachachunmi munarca. Chaitaca Jesusca alimi yacharca.
17. a) ¿Maicunapillata Jesusca yachachirca? b) ¿Imamandata gentecunaman villachingapaj esforzarirca?
17 Jesusca gentecuna maipi ricurijpipash villachinllami carca. Pueblocunapi, huasicunapi, mercadocunapi, Diosta adorana huasicunapi, maipipash Jesusca yachachinllami carca. Shinallata gentecuna paipaman shamuchunga Jesusca na shuyajurcachu, gentecunata mascangapami rin carca (Marcos 6:56; Lucas 19:5, 6). ¿Imamandata Jesusca villachingapaj, yachachingapaj shinllita esforzarirca? ¿Imamandata shaijushca cashpapash villachinataca na saquirca? Jesusca siempremi Jehová Diospa munaita pactachirca. Chaimandami Jehovata tucuipi cazushpa causarca (Juan 8:28, 29). Shinallata, gentecunata llaquimandami Jesusca villachin carca (Mateo 9:35, 36, liipangui). Jesusca, religiongunata ñaupaman pushajcuna Diosmanda, Reinomandapash pandata yachachijtami ricurca. Chaimandami, ashtaca gentecuna ali villaicunata uyachun munarca.
18. Jesusca ¿imashinata carca?
18 Jesusca gentecunata juyaimandami aliguta tratarca. Gentecunapash paihuan parlanayachinmi carca. Huahuacunapash Jesuspa ladopi cangapami munarca (Marcos 10:13-16). Jesusca na ñavita ricushpallaca ali tratarcachu. Paica nali ruraicunataca na ricunayachinllu carca (Mateo 21:12, 13). Chai tiempocunapica huarmicunata na respetashpa yangata tratajpipash, Jesusca respetohuanmi huarmicunataca tratarca (Juan 4:9, 27). Jesusca humildemi carca. Shuj viajeca paita catijcunapa chaquitami maillachirca. Chaitaca sirvishpa causajcunallami ruran carca (Juan 13:2-5, 12-17).
19. Jesusca ¿imatata rurarca? ¿Imamandata shina ayudarca?
19 Gentecuna imashina sintirijta ali yachashpami Jesusca ayudangapaj munarca. Chaimandami, Taita Diospa espíritu santo ayudajpi milagrota rurashpa gentecunata jambirca (Mateo 14:14). Shuj punllaca, lepra ungüihuan runagumi Jesuspaman quimirishpa cashna nirca, ñuca ungüita ¿nacha jambihuanguiman? nishpa. Chai runaguta ricushpaca Jesusca ninandami llaquirirca. Chaimandami maquita chutashpa tacarishpa cashna nirca: “Ari alichishallami” nishpa. Chaimi chai runaguca ali tucurca (Marcos 1:40-42). ¿Imashinashi chai runaguca sintirirca?
TUCUIPIMI TAITA DIOSTA CAZURCA
20, 21. Jesusca ¿imashinata shuj ali ejemplo can?
20 Jehová Diosta cazunamandaca Jesusca ali ejemplomi can. Contracuna llaquichijpi o yangata tratajpipash paipa Taitatami cazurca. Satanás Diablo ima juchapi urmachingapaj munajpipash shinlli tucushpami Jesusca jarcarirca (Mateo 4:1-11). Jesuspa huaquin familiacunapash pai Mesías cashcata na crishpami Jesustaca cashna nirca: “Juizumi tucurin yarin” nishpa (Marcos 3:21). Contracuna na ricunayachishpa, nali shimicunahuan rimashpa, macashpa llaquichijpipash Jesusca jarcarishpa na shinallata tigrachircachu (1 Pedro 2:21-23).
21 Jesusca llaquinaita huañuna cashpapash tucuipimi Jehová Diostaca cazurca (Filipenses 2:8). Ña huañuna punlla chayajpica Jesusca ninandami sufrirca. Paitaca preso japirca, shujcunaca llullacunata rimarca, juezcunapash yangatami juchachirca. Ashtaca gentecunami asishpa burlarirca. Soldadocunapash manllanaita macashpami jipamanga shuj jatun racu caspipi clavarca. Jesús ña huañugrijushpaca cashnami nirca: “Ñami tucuita pactachircani” nishpa (Juan 19:30). Quimsa punlla jipaca, Jehová Diosca Jesustaca espíritu cuerpohuanmi causachirca (1 Pedro 3:18). Huaquin semanacuna jipaca, Jesusca jahua pachaman tigrashpami Taita Dios autoridadta cungacaman “Taita Diospaj ali ladopi” shuyajurca (Hebreos 10:12, 13).
22. Jesús cazushcamandaca ¿ima bendiciongunatata charishun?
22 Jesús paipa Taitata tucuipi cazushcamandami, cai Alpa shuj paraíso tucujpi Jehová munashca shina, para siempre causana oportunidadta charinchi. Shamuj capitulopimi Jesús huañushcamanda, imashina ñucanchicuna para siempre causai ushashcata yachajushun.
^ par. 11 Jehová Tucuita Ruraj cashcamandami Taita nishpa rijsin (Isaías 64:8). Jesustaca Taita Diosmi rurarca, chaimandami Diospa Churi nin. Dios rurashca cajpimi angelcunatapash, Adandapash Diospa churi nin (Job 1:6; Lucas 3:38).


text:
1Chaypita unayllata Judea quinran chunyaj pachaçhu Ushyachicuj Juan ricariran. 2Llapanta willapar niran: ‹‹Juchayquipita wanacäriy. Tayta Diosninchi jananchiçhünam. Maquinçhünam purichimäshun.›› 3Juan willacuran willacuj Isaíaspa shimin çharcucänanpaj. Isaíasga unayna niran: ‹‹Chunyajçhümi juc runa jayacuypa willacuycan: ‹Taytanchi shamunanpaj camaricuy. Caminuta pichay. Wicsu caminucunatapis allchay.› ›› 4Juanpa müdanan camïllupa ajchanpita caran. Sinturunninpis jarachapita caran. Chaynuypis chunyajçhu tarishan chucluscunallatawan munti abïjapa mishquillanta micuj. 5Jerusalén marcapita, Judea marcacunapita, Jordán mayu rajra quinranpita runacuna Juanpa shiminta wiyaj aywaran. 6Jucha aparicushanta mana pacaptin, Jordán mayuçhu Juan ushyachiran. 7Fariseu runacunapis, saduceu runacunapis ushyacuyta munar çhayaran. Chaypis Juan niran: ‹‹Supaypa wawancuna, ushyacurpis juchallaçhu aruptiquiga, Tayta Diosninchi ñacachishunquipämi. Mana jishpinquipächu. 8Wanacushayqui musyacänanpaj Tayta Diosninchita manchapacur allillata rurar caway. 9Ama chapacunquichu: ‹Abrahampa willcan caycanchi. Paypita Tayta Diosninchi alli ricaycämanchi› nir. Abrahampa willcan cananpäga Tayta Diosninchi rumitapis ticrarachinman wiyacuj cananpaj. 10Ushyacurpis juchapita mana wanacuptiqui, Tayta Diosninchipis jargurishunquipaj. Yüratapis mana sumaj wayuptin, jächawan muturij-muturijllana shuyaranchi. Muturir, ninaman jaycurinchi. 11Juchapita wanacushayqui musyacänanpaj yacullawan ushyachiycaj. Jucmi ichanga Espíritu Santuwanpis, ninawanpis ushyachishunquipaj. Payga munayniyujmi. Chaymi llanguinta apäshiyllatapis manchapacü. 12Juchapita wanacujcunata alli ñawinwan Tayta Diosninchi ricanga. Juchaçhu arujcunatam ichanga mana upij ninaman jaycuringa. Sumaj tantiyacärinquiman. Rïguta wapyarpis, punshanta ruparachin. Muruntam ichanga wasinman shuntan.›› 13Chay wichan Jesús aywaran Galilea quinranpita Jordán mayuman Ushyachicuj Juan ushyachinanpaj. 14Ushyachiyta mana munar, Juan niran: ‹‹Tayta Jesús, mana ushyachijmanchu. Manchäga ushyachimanquiman.›› 15Jesúsna niran: ‹‹Ushyachimay. Chayraj Tayta Diosninchipa shungun munashanta çharcushun.›› Chaymi Jesústa Juan ushyachiran. 16Ushyacuriycur yacupita Jesús llucshiriptin, janaj pachapa puncun quiçhacäcamuran. Espíritu Santuna paluma-jina Jesúsman çhayaran. 17Janaj pachapitana nimuran: ‹‹Jesúsga cuyay Wawämi. Shungüman tincun.››
Copyrighted Material
Learn More


text:
CAPÍTULO 5
Jishu uchamanta y huañuymanta ckeshpichiáysh
1, 2. a) ¿Ima regalu ckámpaj astaan valorníyoj can? b) ¿Mayckan can astaan atun regalu Tata Yayamanta?
¿MAYCKAN can astaan súmaj regalu chasqueranqui? Suj regalu valor apinánpaj mana ashca ckoshcke valenan tían. Suj regalút chasquiptiyqui cusichisun, o ckam precisasckayqui can, ckam agradecenqui.
2 Jehová ashca regalusta ckoaráysh, tían suj astaan precisasckayshta túcuy mayckan cachun imastismanta. Astaan atun regalu Tata Yayamanta humanúspaj can. Cá regalu ckoaráysh áicap Huaanta cachara huañunánpaj, únay unáypaj causayta atináyshpaj (Mateo 20:28 léey). Jehová Jishút Ashpaman cachas ckeshpichianáyshpaj, ckaachera ashcát munaasckayshta. Cá capitulopi astaan aprendesúysh cá regalumanta.
JÍSHUP HUAÑUYNIN, ¿IMAINA CKESHPICHIAYSTA ATIN?
3. ¿Imajchus huañúysh?
3 Jehová Jíshup huañuyninuan humanustas ckeshpichin uchamanta y huañuymanta (Efesios 1:7). Unanchanáyshpaj imaraycu precisu cara Jishu tucuycunaraycu huañunanta, yachanáysh tían ancha únay sucedesckanmanta jardinpi Edenmanta. Huámaj tatasníysh, Adán y Eva, uchallicorancu, chayraycu huañorancu. Nockáysh Adán y Évap uchanta chasqueráysh, chayraycu huañúysh (Ckáay Astaan yacháypaj 9, paginapi 210).
4. a) Adan, ¿pichus cara? b) ¿Imaina ’ruascka cara?
4 Jehová Adanta mana defectóyoj ’ruara. Chay ancha alli cara. Pensamientusnin y túcuy cuerpun mana defectóyoj cara. Ni aicappas onckonman, ni viejoyanman, ni huañunman cara. Jehová Adanta ’ruara chayraycu páypaj tatan cara (Lucas 3:38). Jehová túcuy punchaus payuan ’rímaj cara. Tata Yaya Adanta nipora imát paymanta suyara y suj ancha súmaj llamcayta ckora (Génesis 1:28-30; 2:16, 17).
5. Áicap Biblia nin Adán «Yayaman llijchacun», ¿imát niyta munan?
5 Adan «Yayaman llijchacun», chayna Jehová payta ’ruara (Génesis 1:27). Jehová paypa inata cualidaresninta ckora, munayta, yachayta, justiciát y atiyta. Pay Adanta libertát ajllanánpaj ckora. Adán mana cara uyuas ina. Uyuas mana concienciát apincu, pero Adán concienciát apera, chayraycu ajllayta atinman cara imaina cáusaj ’rera, alli tiasckanta o mana alli tiasckanta ’ruanánpaj. Adán casucuspá únay unáypaj cáusaj ’rera jardinpi Edenmanta.
6. a) Áicap Adán Tata Yayát mana casucora, ¿imát chincara? b) ¿Imaina perjudicaáysh?
6 Adán atun preciút pagarara, áicap Tata Yayát mana casucora y condenascka huañúypaj cara. Chincara súmaj amistarninta Jehovaan y causayninta mana defectóyoj y causayta jardinpi Edenmanta (Génesis 3:17-19). Adán y Eva ajllarancu Tata Yayát mana casucuyta, chayna, Adán ’ruasckanuan, «ucha mundupi yaycora, y huáñuy ucharaycu y chayna túcuy ckaris huañuncu imaraycu túcuy uchallisa carancu» (Romanos 5:12). Áicap Adán uchallicora, pay y nockáysh esclavus uchamanta y huañuymanta ’ruaaráysh (Romanos 7:14). Chayraycu paycunápaj ni suj suyana tiara. Nockáyshpaj, ¿suyana tían? Ari. Jehová sackera Jishu huañunanta.
7, 8. Jíshup huañuynin, ¿imaina ckeshpichiayshta atin?
7 Jíshup huañuynin, ¿imaina ckeshpichiayshta atin? Íshcay layamanta comparacuyta atin. Huámaj, preciu ima pagaracun pillatapas ckeshpichíypaj. Huámaj huasan lugar, preciu ima pagaracun suj imasti valesckanmanta.
8 Ni pipas nockayshmanta pagarayta atinman túcuy mana alli Adan ’ruasckanta, áicap uchallicora, huañuyta nockayshman apamora. Jehová ’ruara túcuy precisacusckanta uchamanta y huañuymanta ckeshpichiáyshpaj. Ckaasúysh imaina Jehová Jishút cachara tucuycunaraycu huañunánpaj.
JEHOVÁ, ¿IMÁT ’RUARA CKESHPICHIÁYSHPAJ?
9. ¿Imaina ckeshpichisckas cayta atíysh?
9 Adán causaynin mana defectóyoj chincara y ni pipas nockayshmanta chá causayta pagarayta atin ckeshpichianáyshpaj. ¿Ímáj? Imaraycu túcuy uchallícoj cáysh (Salmo 49:7, 8). Suj personalla mana defectóyoj pagarayta atin Adán chincasckanta. O sea suj cáusay quiquin valor apichun (1 Timoteo 2:6).
10. Jehová, ¿imát ’ruara ckeshpichiáyshpaj?
10 ¿Imaina Jehová ckeshpichiáysh? Jehová Huaan ancha munasckata, Jishút, Ashpaman cachara (1 Juan 4:9, 10). Jishu dispuestu tiara tatanta y huasinta cielopi sackeyta (Filipenses 2:7). Jehová Jíshup causayninta Maríap huicsanpi churara, chayna, Jishu humanu ina huachachiscka cara, mana defectóyoj ni ucháyoj (Lucas 1:35).
11. ¿Imaina suj ckarilla tucuycunata huañuymanta ckeshpichiayshta atin?
11 Adan Jehovát mana casucus causayninta mana defectóyoj y túcuy humanusmanta chincachera. ¿Suj ckari túcuy Adanpa huaasninta huañuymanta ckeshpichicuyta atinman? Ari, chayna Biblia nin Romanospi 5:19 (léey). Jishu, ni aicappas uchallicora, chayraycu causayninuan tucuycunát ’rantiaráysh ckeshpichianáyshpaj huañuymanta (1 Corintios 15:21, 22, 45).
12. ¿Imajchus Jishu ashcát usora?
12 Biblia nin Jishu manáraj huañus ashcát usora. Pay ancha sajra guasquiascka cara, suj caspi ’racupi clavascka y usuchiscka cara y suj huáñuy ancha sajra y ashca nanayuan aguantara (Juan 19:1, 16-18, 30; Ckaáy Astaan yacháypaj 15, paginapi 213). ¿Imajchus Jishu ashcát usora? Imaraycu Súpay nera ni pipas Tata Yayát casúcoj caj ’rin, sinchi tratút chasquispá. Jishu ckaachera ima suj ckari mana defectóyoj Tata Yayát casúcoj cayta atin, aun sinchi tratút chasquis. ¡Pénsay imaina Jehová Jishuraycu ancha cusiscka tiara! (Proverbios 27:11).
13. ¿Aicapchus chá preciu ckeshpichiáyshpaj pagarascka cara?
13 ¿Aicapchus chá preciu ckeshpichiáyshpaj pagarascka cara? Huatapi 33, 14 mes Nisanmanta, judiuspa almanaquen, Jehová sackera Jishút enemigusnin huanchinancunápaj (Hebreos 10:10). Quimsa punchaus chaymanta, Jehová Jishút causachera mana suj humanu ina manapé suj persuna ina mana aichamanta y tullumanta cara. Chaymanta, áicap Jishu cieloman voliacora, Jehóvap ñauckenpi causaynin mana defectóyoj presentara y Tatan causaynin aceptara pagaráypaj uchasniyshraycu (Hebreos 9:24). Chayraycu ckeshpisckas uchamanta y huañuymanta cayta atíysh (Romanos 3:23, 24 léey).
TATA YÁYAP REGALUN IMAINA YANAPAÁYSH
14, 15. ¿Imat ’ruanáysh tían uchasníysh perdonasckas canancunápaj?
14 Na yanapaashcaycu Tata Yáyap regalun. Ckaasúysh imaina cunan yanapaáysh y ámoj pachapi.
15 Uchasníysh perdonasckas cancu. Mana chaynalla can túcuy tiempupi alli casckanta ’ruayta. Ashca cutis ucháysh y huaquin cutis mana alli imastistas ’ruáysh y níysh. ¿Imaina perdonasckas cayta atíysh? Sonckoyshmantapacha arrepenticunáysh tían y humildaruan Jehovát mañanáysh tían perdonaanáyshpaj. Chaypachá confiayta atíysh uchasníysh perdonasckas cancu (Colosenses 1:13, 14; 1 Juan 1:8, 9).
16. ¿Imát ’ruanáysh tían ímaj cachun mana allít ’ruaspá?
16 Alli pensamientus apiyta atíysh. Creespá ’ruasckayshta imapas mana alli tiasckanta, tumpanacuyshta atíysh, suyanát chincas o ni imapáspaj siruisckayshta pensáysh. Pero chayna mana pensanáysh tían. Jehovát mañaspá perdonaanayshta seguros tiasúysh pay uyariasúysh y perdonaasúysh (Hebreos 9:13, 14). Jehová munan payuan ’rimanayshta túcuy problemasniyshmanta y debilidaresniyshmanta (Hebreos 4:14-16). Chayna Tata Yayaan paspi tiayta atíysh.
17. ¿Ima bendiciones chasquiyta atíysh imaraycu Jishu tucuycunaraycu huañora?
17 Suyana apíysh únay unáypaj causanáyshpaj. «Salariu ima ucha pagaran huáñuy can, pero regalu ima Tata Yaya ckon, cáusay únay unáypaj can, Jesucristuraycu Señorníysh» (Romanos 6:23). Imaina Jishu tucuycunaraycu huañora, causayta atíysh únay unáypaj y ni aicappas onckos (Revelación [Apocalipsis] 21:3, 4). Pero, ¿imát ’ruanáysh tían chá bendiciones chasquináyshpaj?
¿FEYQUITA JÍSHUP HUAÑUYNINPI CKAÁCHEJ ’RINQUI?
18. ¿Imaina yacháysh ima Jehová munaasckayshta?
18 Sonckoyqui cusicun pillapas ancha súmaj regalu ’ruasuptin. Jíshup huañuynin astaan súmaj túcuy regalusmanta can, chayraycu ancha agradecesckas Jehovát tianáysh tían. Juan 3:16 niáysh «Yaya cá munduta ancha munara, ima Huaan unigenitút ckora». Ari, Jehová ashcata munaáysh, chayraycu Huaan munasckata ckoaráysh. Yacháysh Jishupas munaáysh, chayraycu pay dispuestu tiara tucuycunaraycu huañuyta (Juan 15:13). Jíshup huañuynin convencechisunan tían Jehová y Jishu munasusckancunata (Galatas 2:20).
19. ¿Imaina Jehóvap yanasun cayta atinqui?
19 Cunan na yachanqui Tata Yáyap munayninmanta, ¿imaina yanasun cayta atinqui? Mana chaynalla can pillatapas munayta pít mana ’rejsinqui. Juan 17:3 nin Jehovát ’rejsiyta atíysh. Cayta ’ruaspá munayniyqui payraycu astaan huíñaj ’rin, payta cusíchej ’rinqui, yanasun caj ’rinqui. Chayraycu aprendes Jehovamanta seguinayqui tían (1 Juan 5:3).
20. ¿Imaina ckaachinqui fe Jíshup huañuyninpi apisckayquita?
20 Jíshup huañuyninpi fe ckaáchiy. Biblia nin «pi fe Huaanpi ckaachin cáusay únay unáypaj apin» (Juan 3:36). ¿Imát niyta munan fe ckaachiyta? Niyta munan ’ruanayshta Jishu yachachisckanta (Juan 13:15). Manalla nináysh tían Jishupi creesckayshta manapé ckaachiyta ’ruasckayshuan. Santiagupi 2:26 leéysh: «Fe mana obrasníyoj huañuscka tían».
21, 22. a) ¿Imajchus sapa huata ’rináysh tían tantacunaman Jíshup huañuyninta yuyáypaj? b) ¿Imát apréndej ’ríysh capitulospi 6 y 7?
21 Tantacunaman Jíshup huañuyninta yuyáypaj ’rinayqui tían. Chá tuta manáraj Jishu huañus, pay yachachiaráysh huañuyninta yuyanayshta. Cayta sapa huata ’ruáysh, cá tantacuna, Jíshup Huañuyninta Yuyáypaj huajyacun o «Señorpa Cenan» (1 Corintios 11:20; Mateo 26:26-28). Jishu munan yuyanayshta paypa causaynin mana defectóyoj ckora ckeshpichiáyshpaj. Pay nera: «Nóckap yuyayniypi cayta ’ruas seguiychis» (Lucas 22:19 léey). Tantacunaman ’riptiyqui Jíshup huañuyninta yuyáypaj ckaachinqui yuyasckayquita chá regalu y Jehová y Jishu ckamta ashca múnay apisusckancunata (Ckáay Astaan yacháypaj 16, paginapi 214).
22 Jíshup huañuynin astaan atun regalu can ima chasquiyta atiyshman (2 Corintios 9:14, 15). Capitulospi 6 y 7 aprendesúysh imaina cá ancha súmaj regalu yanápaj ’rin ancha ashca persunastas huañusckas tiasckancunata.


text:
PUNTO 9
Turmindusgunaga ¿ima huras tucuringa?
Cai turmindusgunaga ricuchinmi Diospa Reino ñalla shamuna ashcara Lucas 21:10, 11; 2 Timoteo 3:1-5
Biblia nicami ñucanchi punzhaunai turmindusguna shamungaraushcara. Yayara mamaras mana casujcuna, milliunas, cullquiras ima munaigunaras llaquijcuna tiana ashcara.
Astaumbas nicami Allpa chujchuiguna, guerraguna, yarcai, ungüigunas tianga. Cunan punzhaunai shina causaunchi.
Jesús rimaca Diospa Reinomanda ali shimi intiru mundui camachishca anga (Mateo 24:14).
Diospa Reino tucui turmindusgunara tucuchinga 2 Pedro 3:13
Jehová ñallami tucui mana ali runaunara tucuchinga.
Supai paihua ayaunahuas tucuchishcami anunga.
Diosta casujcuna llaquij runaunahua ali causanunga. Chibi mana pihuas manzhachinga. Tucuiguna pariju yanaparinunga.


text:
Kikinpa sinchi shayak runakuna tantanakuy ña churashkami mañaykunata ima shina alli apanapak kullkita.
Kayna tutamanata kay auditorio del Distrito “La Delicia” llankay wasipi tantanakushkami administradores jefes de seguridad y representantes de las compañías de seguridad de los principales centros comerciales de Quito, llankaymanta mashikunawan Departamento de Control y Supervisión de las Organizaciones de Seguridad Privada (COSP), de la Inspectoría General de la Policía Nacional del Ecuador, parlanakushkami ima shina alli kullkita apanapak.
Kay llankaypika tantanakushkami sinchi shayakunata pushak, representantes de las compañías de seguridad mashikuna shinallatak kullkita apakkuna, Asociación de Bancos, mashikuna, Mayor Patricio Vargas jefe del COSP y el Dr. Edgar Jarrín, asesor jurídico de este organismo administrativo, técnico – operativo que orgánicamente pertenece a la Inspectoría General.
Kay tantanakuypika sinchi shayak runakunata pushak mashikuna ña churashkami kay mañaykunata ima shina kullkita apanapak .
- Ashtawan pakta llankaykunata churakunmi kay hatuna wasikunapi kullkita llukshichina wasikunapi, ima shina kullita apnapak llankaypi.
- Churashkami kay mashi pushakkunapa makipi shuk pakta llankayta.
Kaykunami imashina wichiman apanapak kay hatuna wasikunapi:
- Kay hatuna wasikunata pushak shinallatak sinchi shayak mashikunata pushak kullki wakaychina wasikunapi mantachun alli rikuyta charichun paktachichun kay saylla pachakunata.
- Sinchi shayak mashikunata pushak charichun alli yachaykunata ama hawalla imatapash parlak kachun.
- Kay sinchi shayak mashikuna ña llukshikpi katichun alli tapuy llankay ruraykunata .
Kay COSP llankaymanta mashi chapakkuna kay llankaytami charishka
“ACTA DE COMPROMISO DE SEGURIDAD INTEGRAL” llankayta ima shina apanapak kullkita alli wakaychishpa, kay hatuna wasimanta, shinallatak kullki wakaychina wasimanta.
El COSP llankaymanta ashtawan sinchiyachinmi ayllukuna kasilla kawsayta charichun, kay tantalla llankay shinallatak harkaykunata charichun kay sinchi shayak mashikunata alli kamachiykunata paktachishpa kay mamallaktapa mantashkata. Richard Ramírez/Traductor Luis P./DNCE


text:
42 CAPÍTULO
¿Imaraykun llank’ananchis?
¿IMAN astawan gustasunki, llank’aychu icha pujllaychu?... Pujllayqa manan juchachu. Bibliapas willanmi Jerusalén llaqtaq callenkunapi ‘qhari wawakuna, warmi wawakunapas pujllasqankumanta’ (Zacarías 8:5).
Jesusqa kusikuranmi wawakunaq pujllasqanta rikuspa. Janaq pachapi kashaspan niran: ‘Noqaqa paywanmi llank’asharani, sapa p’unchaymi papayta kusichirani’, nispa. Jesusqa papanwanmi janaq pachapi llank’aran. Chaypi kashaspan kayta nillarantaq: ‘Runa miraymi kusichiwaran’, nispa. Ñaupaqpi yachasqanchis jina Jesusqa kuraqkunata wawakunata iman munakuran (Proverbios 8:30, 31).
¿Pujllaranchu Jesús wawa kashaspa?... Pujllanmanmi karan. Ichaqa janaq pachapi kashaspaqa papantan llank’aysiran. Kay allpapi kashaspari, ¿llank’aranchu?... Jesustaqa “carpinteroq wawan” nirankun, jujkunataq “carpintero” niranku. ¿Imatan chaymanta yachanchis?... José papanmi carpinteriata yachachiran. Chaymi payqa carpintero karan (Mateo 13:55; Marcos 6:3).
¿Allin carpinterochu karan Jesús?... Janaq pachapi papanwan llank’ashaspaqa allin llank’aqmi karan. Chhaynaqa allin carpinteron kanman karan ¿riki?... Ñaupaq tiempopi carpintero kayqa sasan karan. Jesuspunichá jatun sach’akunata wit’uran chaytataq wasiman q’epimuran. Chaykunawanchá mesata, bancakunata, jujkunatawan ruwaran.
¿Kusikuranchu tukuy chaykunata ruwaspa?... ¿Imaynan sientekuwaq jujkunapaq munay sillakunata mesakunata ruwaspa?... Biblian nin: ‘Runaqa llank’asqanwanmi kusikunan’, nispa. Arí, llank’aspaqa kusikunchismi, chhayna kusikuytaqa manan pujllasqanchispi tarisunmanchu (Eclesiastés 3:22).
Llank’aq wawakunaqa qhalin wiñanku allin umayoqmi kankupas. Wakin wawakunan ichaqa televisionta otaq videojuegos nisqakunata qhawaspa wirayapunku, sapa kutillataq onqonku. Chay wawakunaqa manan kusisqachu kanku, manataqmi jujkunata kusichinkuchu. ¿Imatan ruwana kusisqa kanapaq?...
17 capitulopi yachasqanchis jina, jujkunapaq allinkunata ruwaspan kusikunchis (Hechos 20:35). Bibliaqa willawanchismi Jehová Dios ‘kusikuq Dios’ kasqanta (1 Timoteo 1:11). Yacharanchistaqmi Jesuspas Diospa ladonpi kusisqa kasqanta. ¿Imaraykun kusisqa karan?... Jesusmi niran: “Yayayqa kunankamapas llank’ashallanpunin, chaymi noqapas llank’ashallani”, nispa. Arí, Jesusqa llank’asqanwanmi kusikuran (Juan 5:17).
Jesusqa manan wañupunankamachu carpinteriapi llank’aran. Jehová Diosmi paymanqa jatun llank’anata qoran. ¿Ima llank’anata?... Jesusmi niran: ‘Juj llaqtakunapipas willamunaymi Diospa gobiernonmanta allin willakuykunata, chaypaqmi Diosqa kachamuwaran’, nispa (Lucas 4:43). Jesuspa predicasqanta uyariq runakunaqa uyarisqankutan juj runakunaman willaqku. Chaytan kay dibujopi rikusqanchis Samaria llaqtayoq warmipas ruwaran (Juan 4:7-15, 27-30).
¿Kusikuranchu Jesús chay llank’anata ruwaspa?... Pay kikinmi nin: “Mijunayqa kachamuwaqniypa munayninta ruwaymi, qowasqan llank’aytapas tukunaykama junt’aymi”, nispa (Juan 4:34). ¿Kusikunkichu gustasqasuyki mijunata mijuspa?... Chay jinatan Jesusqa kusikuran Diospaq llank’aspa.
Jehová Diosqa llank’asqanchiswan kusikunapaqmi kamawaranchis. Diosmi juj regalota jina chaytaqa qowaranchis. Sichus wawa kasqaykimantapacha llank’ayta yachanki chayqa, kuraq runa kaspaqa kusisqan kausanki (Eclesiastés 5:19).
Ichaqa manan kuraq runakunaq ruwanantaqa wawakuna ruwankumanchu ¿riki? Chaywanpas llapallanchispaqmi imaymana ruwanakuna kan. Tayta-mamaykiqa sapa p’unchaychá llank’anku qankunarayku. Wasipipas imaymana ruwanakunan kan: limpiana, allichana juj ruwaykunapas.
¿Ima ruwaykunapin familiaykita yanapawaq?... Platokunata maqchiypi, mesa limpiaypi, q’opata wijch’uypi, cuartoykita limpiaypi, pujllanaykikunata waqaychaypi ima. Ñapaschá wakinpi yanapakushankiña, chayqa familiaykiq allinninpaqmi kanqa.
Chaykuna ruway allinpuni kasqanta yachanaykipaq pujllanakuna waqaychaymanta rimasun. ¿Imaraykun chayta ruwanayki?... Wasiyki limpio ordenpi kananpaq, chhaynapin mana ima accidentepas kanqachu. Sichus pujllanaykikuna pampapi wijch’u-wijch’u kanqa chayqa, mamaykin chaywan laq’akuspa k’irikunman, jinaspa hospitalmanraq apanaykichis kanqa. Chayqa llakikunapaqmi kanman ¿riki?... Chaymi pujllanaykikunata waqaychanayki, chayta ruwaspan familiaykita yanapanki.
Jinaspapas profesorniykiq tareakuna qomusqantan ruwanayki. Escuelapin llapanchispas leeyta yachanchis. Wakin wawakunaqa facil-llatan leeyta yacharunku jujkunataqmi ichaqa sasata. Leeyta yachay sasaña kanman chaypas, maytachá kusikunki yacharuspaqa. Allin leeq kaspaqa imaymanatan yachanki. Kikillaykimantan Bibliatapas leenki. Chhaynaqa, ¿allinniykipaqchu kanqa tareakunata ruway?...
Wakin runakunaqa manan munankuchu llank’ayta. Yaqapaschá reqsinki chhayna runakunata. Diosmi ichaqa llank’aq kananchispaq kamawaranchis, chaymi llank’asqanchiswan kusikunanchis. ¿Kusikuranchu Jesús llank’asqanwan?... Arí, kusikuranmi, paypaqqa gustasqan mijuna jinan karan. ¿Imapin llank’aran?... Jehová Diosmantan runakunaman yachachiran, imaynatachus wiñay kausayman aypasunman chaymantawan.
Iskay yanapaykunan kashan llank’asqaykiwan otaq tarea ruwasqaykiwan kusikunaykipaq. Ñaupaqta kayta tapukuy: “¿Imaraykun chayta ruwanay?”, nispa. Sichus yachanki imarayku ruwanayki kasqanta chayqa, tukuy sonqowanmi ruwanki. Iskay kaqtaq kay: Imataña ruwanki chaypas allinta ruway. Chaykunata ruwaspan Jesús jina kusikunki llank’anaykiwan.
Biblian yanapawanchis allin llank’aq kanapaq. Chaypaq leesun Proverbios 10:4; 22:29; Eclesiastés 3:12, 13; Colosenses 3:23.


text:
Wikipidiya:Kunan pacha
Kay kunan pacha p'anqaqa kunan watamantam willasunki.
Yuyarina
2011 watapi tukusqankuna[llamk'apuy | pukyuta llamk'apuy]
- 11 ñiqin pawqar waray killapi 2011: Nihunpi pacha kuyuypi (9.0 graduyuq / patayuq) chunka waranqa runam wañurqan.
2010 watapi tukusqankuna[llamk'apuy | pukyuta llamk'apuy]
- 11 ñiqin inti raymi killapi/11 ñiqin anta situwa killapi 2010: Ruyrus Hayt'ay Pachantin Qéro 2010 Urin Aphrikapi.
- 18 ñiqin inti raymi killapi 2010: Wañusqa: José Saramago, purtuyis qillqaq.
- 12 ñiqin qhulla puquy killapi 2010: Aytipi pacha kuyuypi (7.0 graduyuq) iskay pachak waranqa runam wañurqan.
2009 watapi tukusqankuna[llamk'apuy | pukyuta llamk'apuy]
- 25 ñiqin inti raymi killapi 2009: Wañusqa: Michael Jackson, "Pop" takiqmi, tusuqmi, takina qillqapas.
2008 watapi tukusqankuna[llamk'apuy | pukyuta llamk'apuy]
- 8 ñiqin chakra yapuy killapi 2008/24 ñiqin chakra yapuy killapi 2008: Ulimpiku pukllaykuna 2008 Beijingpi (Chunwa).
- 31 ñiqin anta situwa killapi 2008: Yaku Awqakuqpi (Phoenix, NASA).
2007 watapi tukusqankuna[llamk'apuy | pukyuta llamk'apuy]
- 6 ñiqin tarpuy killapi 2007: Wañusqa: Luciano Pavarotti, Opera takiqmi.
- 15 ñiqin chakra yapuy killapi 2007: Piruwpi pacha kuyuypi (8.0 graduyuq) pichqa pachak runam wañurqan, waranqa pusaq pachaktaq k'irisqa karqan, 16.200 wasi kawsana thuñisqam.
- 15 ñiqin qhulla puquy killapi 2007: Rafael Correa Ikwadurpa umalliqninmi (Mamallaktata Pushak nisqa) tukukun.


text:
YACHACHINA 15
Ckam, ¿imajchu Bibliát estudias seguinayqui tían?
1. Ckam, ¿imajchu Bibliát estudias seguinayqui tían?
Sin duda, yachachinas Bibliamanta ima caypi aprenderanqui, munayniyquita Jehovaraycu huiñachera. Cá múnay huiñas seguinan tían (1 Pedro 2:2). Suyanayqui únay unáypaj causáypaj sinchiyacunánpaj, ckaylla Jehovamanta tianayqui tían, Bibliát estudias. Juan 17:3 y Judas 21 léey.
Astaan Yayamanta yachaptiyqui, feyqui sinchi ʼruácoj ʼrin, y chayna Yayát cusichiyta atinqui (Hebreos 11:1, 6). Fe arrepenticuyta yanapaaycu y causayniycupi cambiusta ʼruayta. Hechos 3:19 léey.
2. ¿Imaina sujcunát yanapayta atinqui?
Aprendesckayquita sujcunata nipucuyta munanquimanchu, túcuy cusicuycu alli noticiasta ckos. Yáyap ’Rimayninta estudias seguiptiyqui, Bibliát utilisayta apréndej ʼrinqui, Jehovamanta ’rimáypaj y alli noticiasmanta ima pay humanúspaj apin. Romanos 10:13-15 léey.
Familiaresniyquita, yanasusniyquita ’rimapus ckallariyta atinquiman, pero, amable y respetuoso canayqui tían. Mana nipucuychu ima creenciasnincu llullas cancu, Yáyap promesasninmanta ʼrimapúcuy. Yúyay, alli conductayqui, astaan ʼrimasckayquimanta, convencécoj ’rin. 2 Timoteo 2:24, 25 léey.
3. ¿Ima laya amistar Yayaan apiyta atinqui?
Bibliát estudias, feyqui sinchiyácoj ʼrin y ancha súmaj amistar Jehovaan ápej ’rinqui, y Jehóvap familianmanta caj ’rinqui. 2 Corintios 6:18 léey.
4. Estudias seguinayquita, ¿ima yanapasuyta atin?
Ama sackeychu Bibliát estudiayta (Hebreos 5:13, 14). Suj Jehóvap testigunta suj cursu Bibliamanta ckosunanta máñay, libruan ¿Qué enseña realmente la Biblia? Astaan aprendeptiyqui, astaan cusiscka caj ʼrinqui. Salmo 1:1-3 y 73:27, 28 léey.
Yúyay, alli noticias ima Biblia apin, Jehová cusiscka Yayamanta amun, y ckam astaan payman ckemícoj ʼrinqui, si fieles siervusninuan tantanacunqui (Hebreos 10:24, 25). Y si Jehóvap voluntarninta ʼruas seguíypaj esforsacunqui, únay unáypaj causayta ápej ʼrinqui. Astaan súmaj can ima ’ruayta atinqui Yayaman ckemicuyta can. 1 Timoteo 1:11 y 6:19 léey.
ASTAAN INFORMACIONCKA
TANTACUNAS
Tantacunasniycu, ¿imaina ʼruacuncu?
Ckamllaraycu ucunpi yáicuy y ckáay.
Mana ckosckét ckos Bibliamanta suj estudiút máñay
¿Imajchus Bibliát estudiayta?
Biblia túcuy ashpapi ancha ashca ashca persunasta yanapashcan, astaan importantes tapunasnincuta causaymanta respuestasta tariyta yanapashcan. Ckam, ¿suj paycunamanta cayta munanquichu?


text:
PARTE 7
Jesusca ¿pita carca?
Jehová Diosmi Jesusta cai Alpaman cachamurca. 1 Juan 4:9
Adanta nara rurashpallatami Jehová Diosca ashtaca poderta charij angelta jahua pachapi rurarca. Paitapash uyachunmi Jehová Diosca munan.
Chai ángel cai Alpapi nacirichunmi Diosca chai angelpa causaita nara cazarashca Mariapa vijsa ucupi churarca. Shinami Belenpi nacirirca. Paitami Jesusta shutichirca (Juan 6:38).
Cai Alpapi cashpaca Jesusca paipa Taita shinami gentecunata juyarca. Paica ali alimi carca. Chaimandami gentecunapash paiman quimiringapa munarca. Ashtahuangarin, na manllashpami paica Diosmanda ciertota yachachirca.
Jesús alita rurajpipash ashtacacunaca na ricunayachircachu. 1 Pedro 2:21-23
Ungushcacunata jambirca, huaquin huañushcacunatapash causachircami.
Sacerdotecunaca nalicunatami ruranajun, llullashpami yachachinajun nishpa villajpimi sacerdotecunaca Jesusta na ricunayachirca.
Chai sacerdotecunaca romanocunahuanmi Jesustaca macachirca, huañuchirca.
Ashtahuan información
TAITA DIOSMANDA ALI VILLAIGUCUNA
Jesusca ¿pita can?
Jesús imamanda huañushcata, imamanda Alpaman shamushcata, ñucanchita salvangapaj imata rurashcata, cunan punllacunapi imata rurajujta yachajupai